text:
DUSHOBORA KWIZERA IMANA
Igihe kimwe Jimi yabajije umuntu utaremeraga ko Imana ibaho niba yarigeze amara akanya byibuze na gato agundagurana n'igitekerezo cy'uko ahari Imana yaba iriho.
Icyatangaje Jimi ni uko uwo muntu yamusubije ati " Rwose byambayeho. Mu myaka ishize igihe umwana wacu w'uburiza yavukaga, habuze gato ngo nemere Imana. Ubwo nitegerezaga ako karemwamuntu k'akaziranenge kari mu gatanda kako, ubwo nitegerezaga uko kahinaga kandi kakarambura udutoki twako, ndetse nkanabona mu maso yako hagaragaza ko kabasha kumenya umuntu, namaze igihe mbitekereza, ndetse mara amezi menshi, habura gato ngo ndeke kuba umuhakanamana. Kwitegereza ako gahinja byabuze gato ngo binyemeze ko Imana ibaho."
1.IGIHANGANO CYOSE KIGIRA UWAGIHANZE
Imiterere y'umubiri w'umuntu igaragaza ko hariho uwayihanze. Abahanga mu by'ubumenyi batubwira ko ubwonko bubika kandi bukibuka amashusho yabwinjiyemo, buhuriza hamwe kandi bugatanga ibisubizo by'ibibazo, bumenya ibyiza, burimenya, kandi bwifuza guteza imbere ibyiza muri buri muntu. Umurimo w'amashanyarazi ukomoka mu bwonko ni wo utuma imihore y'umubiri wacu ikora.
Bya byuma kabuhariwe (ordinateri) na byo bikoreshwa n'imbaraga z'amashanyarazi. Nyamara ubwonko bw'umuntu ni bwo bwavumbuye ibyo byuma kabuhariwe, umuntu arabirema, abibwira n'icyo bigomba gukora.
Ni na cyo cyatumye umunyazaburi afata umwanzuro ko umubiri w'umuntu uvuga ku Muremmyi w'igitangaza mu ijwi riranguruye kandi risobanutse. Yagize ati
"Ndagushimira uko naremwe uburyo buteye ubwoba, butangaza; Imirimo wakoze ni ibitanghaza: ibyo umutima wanjye ubizi neza."-- Zaburi 139:14.
Si ngombwa ko tujya kure gushakirayo " ibikorwa " by'Imana. Imiterere ihambaye y'ubwonko bw'umuntu, hamwe n'indi myanya y'umubiri ni " ibikorwa " by'Imana, kandi byerekana umuhanzi ufite ubuhanga butagerwa.
Nta pombo yakozwe n'umuntu yagereranywa n'umutima w'umuntu. Nta cyuma kabuhariwe (ordinateri) cyagereranywa n'imikorere y'ubwonko bwacu. Nta televiziyo (Inyerekanamashusho) yagira imikorere ishyitse yahwana n'ijwi, ugutwi n'ijisho by'umuntu. Nta byuma bizana amafu cyangwa bishyushya ahantu byakora umurimo wahwana n'ukorwa n'izuru ryacu, ibihaha byacu, cyangwa uruhu rw'umubiri wacu. Imiterere ihambaye y'umubiri w'umuntu igaragaza ko hariho umuhanzi uhebuje wawuhanze, kandi uwo wawuhanze ni Imana.
Umubiri w'umuntu ugizwe n'ingingo zishyitse - zose zifitanye isano, kandi ziremye neza. Ibihaha n'umutima, uturandaryi (nerfs) n'imihore, byose bikora umurimo ukomeye cyane usohozwa kubera ko hari undi murimo ukomeye uba wakozwe.
Tuvuge ko ufite ibiceri icumi, byanditseho inomero imwe kugeza ku icumi (buri giceri gifite inomero imwe uramutse ubitondekanyije uhereye kugifite inomero imwe ukageza ku gifite iya cumi, warangiza ukabishyira mu mufuka wawe ukabisandazamo ubivangevanga, warangiza ukabivanamo kimwe kimwe. Mbese wabivanamo bikurikiranye ku nomero nk'uko wabishyizemo? Dukurikije amategeko y'imibare, mu mahirwe miliyari icumi, waba ufite amahirwe incuro imwe gusa yo gusohora bya biceri mu mufuka bikurikiranye kuva ku nimero imwe kugeza ku icumi.
Noneho zirikana amahirwe umwanya umwe w'umubiri mu myanya cumi wajya ugira kugira ngo ukore! Igifu, ubwonko, umutima, umwijima, imitsi ya ruboroga iyobora amaraso, imitsi mito, impyiko, amatwi, amaso n'amenyo. Byose bikurira icyarimwe kandi bigatangira gukora mu gihe kimwe.
Ni ibihe bisobanuro nyakuri umuntu yatanga ku miterere y'umubiri w'umuntu imeze ityo?
" Imana iravuga iti 'Tureme umuntu, agire ishusho yacu, ase natwe'... Imana irema umuntu ngo agire ishusho yayo,... umugabo n'umugore ni ko yabaremye." Itangiriro 1:26,27.
Umugabo wa mbere n'umugore wa mbere nti bapfuye kubaho. Bibiliya ihamya ko Imana yaturemye ku ishusho yayo. Yadutekerejeho, hanyuma iraturema tubaho.
2. IKINTU CYOSE CYAREMWE KIGIRA UWAKIREMYE
Ikigaragaza ko Imana ibaho ntikigarukira gusa ku miterere y'umubiri wacu; ahubwo gisakaye no ku ijuru hose. Reka tube turetse amatara y'umugi, maze nijoro urarame urebe ku ijuru. Kirya gicu gifite umweru w'amata kiba kiri hirya inyuma y'inyenyeri ari na cyo twita Ijuru ry'Amata, burya ni urusobekerane rw'inyenyeri miliyari na miliyari zirabagirana umucyo w'amazuba azirasaho asa n'iryacu. Ndetse mu by'ukuri, izuba ryacu hamwe n'indi mibumbe rimurikira, burya na byo bigize Ijuru ry'Amata. Nyamara kandi Ijuru ry'Amata ryacu, mu buryo bwo gucishiriza gusa, rigizwe n'urusobekerane miliyari ijana rutatse inyenyeri. Umuntu akoresheje ibyuma kabuhariwe byabigenewe, yashobora kubona inyenyeri z'urwo rusobekerane ari hano ku isi. Ngicyo icyateye umunyazaburi gufata umwanzuro ko inyenyeri na zo zivuga iby'Umuremyi wuje ikuzo. Yagize ati
Saan
a pagsiddaawan ngarud a ti salmista nga ibagana a dagiti bituen ibagada
ti nadayag a Nagaramid:
" Ijuru rivuga icyubahiro cy'Imana, isanzure ryerkana imirimo y'Intoki zayo. ..." Zaburi 19:1-3
None se umwanzuro nyakuri twafata ni uwuhe, iyo twitegereje imiterere ihambaye n'ubunini bw'ijuru n'isi?
" Mbere na mbere Imana yaremye ijuru n'isi." Itangiriro 1:1." Yabanjirije byose, kandi byose bibeshwaho na we." Abakolosayi 1:17.
"Ket
isu [Dios] ti umuna kadagiti isuamin nga adda, ket isuamin a banbanag
addada kenkuana."--Colosas 1:17.
Ibyaremwe byose bigaragaza Imana Umuhanzi uhebuje abandi, ikaba n'Umuremyi Utarondorwa. Mu magambo yumvikana, " mbere na mbere Imana," tubona igisubizo cy'ibanga ry'ubuzima. Hariho Imana yaremye buri kintu cyose.
Muri iki gihe hari inzobere mu by'ubumenyi (science) zemera ko Imana ibaho. Dr Arthur Compton, umunyabugenge wegukanye igihembo cya Nobel, yagize icyo avuga kuri uyu murongo wo mu Byanditswe tubonye haruguru, agira ati
"Ku rwanjye ruhande, kwizera gutangirana no kwiyumvisha ko hariho ikinyabuzima gihebuje ibindi gifite ubwenge bwatumye ijuru n'isi bibaho kandi kikarema n'umuntu. Kuri jye kugira kwizera ntibingoye, kuko ahari igishushanyombonera, haba hari n'ubuhanga bukomoka ku Mana. Isi n'Ijuru byaremanywe gahunda, bigaragaza Imana, bishimangira ukuri gukubiye muri aya magambo ngo "mbere na mbere Imana."
Bibiliya ntigerageza kugaragaza ko Imana ibaho, ahubwo ivuga ko ibaho. Dr Arthur Conklin, umuhanga waminuje mu by'ibinyabuzima, yagize ati "Kwibwira ko ubuzima bwaba bwarabayeho ku buryo bw'impanuka, ni kimwe no kwibwira ko inkoranyamagambo ya rurangiza yaba yarabayeho biturutse ku kintu cyasandariye mu nzu icururizamo ibitabo."
Tuzi neza ko abantu batarema ibintu mu busa. Dushobora kubaka ibintu tukagira ibyo tuvumbura, ndetse tugatera ibindi. Nyamara nta kintu twigeze turema tukivanye mu busa, nubwo kaba agakeri gato cyane hanyuma y'utundi, cyangwa se akababi k'ururabyo. Ibidukikije byose bivuga biranguruye ko Imana ari yo yahanze ibintu, irabirema kandi ni yo ibibeshaho. Igisubizo kimwe rukumbi cy'ukuri ku byerekeye inkomoko y'ijuru, iyi si n'abantu, ni Imana.
3. IMANA IGIRANA UMUBANO N'ABANTU
Ya Mana yaremye ijuru rihunze inyenyeri, ya yindi yaremye ijuru n'isi, ishaka ko tugirana umubano wihariye. Yagiranye umubano wihariye na Mose. "Uwiteka yavuganaga na Mose... nk'uko umuntu avugana n'incuti ye." Kuva 33:11. Rero Imana ishaka kugirana nawe umubano wihariye, bityo ibe incuti yawe. Yesu yasezeraniye abamuyoboka ati "Muri incuti zanjye." Yohana 15:14.
Twese twaba twaragundaguranye n'igitekerezo cyerekeye ku Mana, kubera ko mu buryo bwa kamere, abantu ari abanyadini. Nta nyamaswa cyangwa itungo byigeze byubaka aho bisengera Imana. Nyamara hirya no hino aho ubona abagabo n'abagore, usanga baramya Imana. Mu ndiri y'umutima waburi muntu habamo icyifuzo cya kamere cyo kuramya Imana, akaba ayizi kandi yifuza kugirarana ubucuti na yo. Iyo rero dusohoje icyo umutima wacu wifuza tukabonana n'Imana, ntituba tugishidikanya ko ibaho cyangwa ko tuyikeneye.
Mu myaka y'1990, abantu miliyoni nyinshi b'abahakanamana bo mu Burusiya baretse ihakanama, maze bemera Imana. Umwigisha wo muri Kaminuza ya Petersburg yavuze ijambo yari ahuriyeho n'abandi bahoze ari abahakanamana bo mu Burusiya.Yagize ati
"Mu bushakashatsi bushingiye ku bumenyi nakoze, nashatse kumenya igisobanuro cy'ubuzima, nyamara ntacyo nabonye umuntu yagirira icyizere. Bagenzi banjye b'inzobere mu by'ubumenyi na bo ntacyo bagezeho. Mu gihe nigaga iby'ubumenyi bw'inyenyeri, ubwo nitegerezaga ukuntu isanzure ari rigari cyane, kandi nkiyumvamo ko muri jye harimo icyuho kituzura, niyumvisemo ko haba hari impamvu ibitera. Igihe Bibiliya mwanyoherereje yangeragaho, natangiye kuyisoma, maze cya cyuho nari mfite mu buzima bwanjye, kiba kirasibwe. Nasanze ko Bibiliya ari yo yonyine umutima wanjye ugirira icyizere. Nakiriye Yesu nk'Umukiza wanjye ubwo ni bwo mu buzima nagize ukunyurwa n'amahoro nyakuri"
Umukristo yizera Imana kubera ko aba yarabonanye na yo maze akibonera ko ari yo imara umutima ubukene bwawo bwimbitse. Imana abakristo babonanye ibyishimo ko ibaho, iduha icyerekezo gishya, imibereho mishya, ingamba nshya, hamwe n'ibyishimo bishya.
Ntabwo Imana idusezeranira ubuzima butarangwamo impagarara n'ibirushya, nyamara itwizeza ko izatuyobora kandi ikadukomeza nitwemera kugirana umubano na yo. Miliyoni nyinshi z'Abakristo zihamya ko zareka ikindi kintu icyo ari cyo cyose aho kugira ngo basubire mu buzima butarangwamo Imana.
Dore igitangaje kuruta ibindi byose: ni uko Imana Nyirububasha yahanze, yaremye, kandi ibeshejeho ijuru n'isi, yifuza kugirana umubano na buri mugabo n'umugore, na buri muhungu n'umukobwa.Ibyo byatangaje Dawidi ubwo yandikaga ati:
"Iyo nitegerje ijuru umurimo w'intoki zawe, n'ukwezi n'inyenyeri, ibyo waremye, umuntu ni iki ko umwibuka, cyanga umwana w'umuntu ko umugenderera? "--Zaburi 8:4,5.
Umuremyi wacu " azirikana " buri muntu muri twe. Akwitaho nk'aho ari wowe kiremwa cyonyine yaremye.
Bityo dushobora kwizera Imana: (1) Kubera imiterere ihambaye iboneka mu byo yaremye bidukikije. (2) Kubera kwifuza Imana kutubamo kudatuma dutuza kugeza ubwo tubonye uburuhukiro muri yo. (3) Kubera ko iyo tuyishatse tukayibona, itumara ubukene bwacu bwose, n'ibyo twifuza byose - ku buryo busesuye.
4. MBESE IYO MANA NI MANA KI?
Rwose birumvikana ko Imana ibaho ishaka kwihishurira ibiremwa byayo nk'uko se w'abana yifuza ko bamumenya. Muri Bibliya kandi Imana itubwira uwo ari we n'uko imeze.
Mbese igishushanyo mbonera Imana yarebeyeho ijya kurema umugabo n'umugore ni ikihe?
"Imana irema umuntu, ngo agire ishusho yayo, afite ishusho y'Imana ni ko yamuremye."Itangiriro 1:27.
Ubwo rero twaremwe ku ishusho y'Imana, ubushobozi bwacu bwo gutekereza, kwiyumva uko tumeze, kwibuka no kugira ibyiringiro, kwinira ukibaza no gusesengura ibintu - ibyo byose tubikomora kuri yo.
Mbese icy'ibanze kiranga Imana ni ikihe?
""Imana ni urukundo." 1 Yohana 4:8.
Imana igirana umubano n'ikiremwa muntu ibikuye ku mutima wayo wuje urukundo. Nta kintu na kimwe yigeze ikora, cyangwa se izigera ikora, itabitewe n'urukundo rutikanyiza, rwa rundi rwitangira abandi.
5. UKO YESU ATUGARAGARIZA UKO IMANA IMEZE
Muri Bibiliya, incuro nyinshi Imana yigaragaza nka se w'umwana.
"Twese ntidusangiye Data? Imana yaturemye si imwe?"-- Malaki 2:10.
Amwe mu mashusho aranga ababyeyi b'abagabo akwiye gusubirwaho akanonosorwa. Hari ababyeyi b'abagabo batagira icyo bitaho, bahohotera abandi bantu. Imana ntabwo imeze ityo. Imana ni Data utwitaho kandi yumva ibibazo. Ni nka se w'umwana wishimira gukina n'umuhungu we cyangwa se umukobwa we. Imana ni nka se w'umwana ubikira abana be ababwira udutekerezo twiza dutuma basinzira.
Data wa twese udukunda yifuje gukora ibirenze kwigaragariza mu magambo y'Ibyanditswe. Yari izi ko umuntu tubana tumuzi neza kuruta umuntu twumvise cyangwa twasomye ibimwerekeye mu gitabo. Bityo Imana iza kuri iyi si yacu ari umuntu ugaragara, umuntu witwa Yesu.
"Ni na we [Yesu] Shusho y'Imana itaboneka."-- Kolo.1:15.
Bityo rero niba warabonye Yesu, wabonye Imana. Yicishije bugufi ageza ku rugero rwacu - amera nkatwe - kugira ngo atwerekere uko twabaho kandi twishimye, bityo rero dushobora kubona rwose uko Imana imeze. Yesu ni Imana yashyizwe ahagaragara. Ubwe yarivugiye ati " Umbonye aba abonye Data." Yohana 14:9.
Uko usoma igitekerezo cya Yesu mu Butumwa bune, ari byo bitabo bine bibanza byo mu Isezerano Rishya, uzagenda ubonamo ishusho ishimishije ya Data wa twese wo mu ijuru. Abarobyi bataranganwaga ikinyabupfura basize incundara zabo bakurikira Kristo, ndetse n'abana bato bamubyiganiragaho kugira ngo abahe umugisha. Yahumurizaga umunyabyaha wahawe akato, kandi indyarya yiyita intungane agatuma izinukwa ibyo yiratanaga. Yakijije abantu indwara zose, uhereye ku buhumyi ukageza ku bihembe. Muri ibyo bikorwa byose Yesu yakoraga yagaragaje ko Imana ari urukundo. Yagiye amara abantu ubukene, ku buryo mu bamubanjirije hatigeze haboneka umuntu wagenje nka we - yewe, habe no mu babayeho nyuma ye!
Igikorwa gihebuje ibindi cyo kugaragaza uko Imana imeze Yesu yakigaragarije ku musaraba.
"Kuko Imana yakunze abari mu isi cyane, byatumye itanga Umwana wayo w'ikinege, kugira ngo umwizera wese atarimbuka, ahubwo ahabwe ubugingo buhoraho."--Yohana 3:16.
Ntabwo Yesu yapfuye kugira ngo muri iki gihe gusa aduhe ubuzima bushimishije, ahubwo kwari no kugira ngo aduhe ubugingo buhoraho. Mu bihe bya kera cyane, abantu bibajije ibyerekeye Imana, barayiringiye, ndetse bagiye bayitekerezaho byinshi. Babonye ibikorwa byayo ku ijuru no mu byo yaremye bitatse ubwiza. Ariko noneho ku musaraba, Yesu yashyize ahabona icyifuzo cy'ibihe byose, maze abantu bagiye kubona babona bararebana n'Imana imbona nkubone, bayireba uko iri rwose - yuje urukundo, urukundo ruhoraho kandi rutagajuka!
Ubu ushobora kugenzura ukabona Imana imeze nk'uko Yesu ayiguhishuriye. Ubwo bugenzuzi buzakugeza aho nawe ubwawe uvuga wemeza uti "Data, ndagukunda."


c: text/html

text:
Mu bushakashatsi bwakozwe n’iki kigo byagaragaye ko abarwayi ba diyabete baherereye mu bihugu bikennye n’ibikiri mu nzira y’amajyambere batabona amoko atandukanye y’imiti ya insulin bakeneye cyangwa se ahubwo uwo muti ukaba utanaboneka mu bihugu byabo.
Byitezwe ko mu mwaka wa 2030 umubare w’abarwayi ba diabetes ku Isi uzagera kuri miliyoni 643, naho mu 2050 ukazaba ugeze kuri miliyoni 783, ndetse abarwayi bazaba ari abo mu bihugu bikennye.
Ikibabaje ni uko n’ubwo hashize imyaka igera ku ijana umuti wa insulin uvumbuwe, hakigaragara icyuho kinini mu kuwubona hagati y’ibihugu bikennye n’ibikize aho usanga iyi miti yibereye mu bihugu byateye imbere gusa.
Gusa Umuyobozi Mukuru wa Access to Medicine Foundation, Jyasree K. Iyer avuga ko ubuhanga mu kuvura diabetes bwiyongereye cyane muri iyi myaka ijana ishize, uhereye igihe insulin yavumburwaga.
Ku rundi ruhande uyu muyobozi yemeza ko umuti wa Insulin hamwe n’indi miti ifasha abarwayi ba diabetes idapfa kubonwa n’ubonetse wese.
Ati "Uretse kuba abaturage bo mu bihugu bikennye n’ibikiri mu nzira y’amajyambere batabasha kubona umuti wa Insulin, ntibanafite amahirwe yo guhitamo mu moko atandukanye y’imiti bifuza gukoresha, nk’uko bimeze kuri bagenzi babo bo mu bihugu byateye imbere. "
Jyasree K. Iyer yemeza ko ingamba zigomba gufatwa n’ibigo bikora imiti zigomba kwihutishwa na za leta ndetse n’abafatanyabikorwa bazo kugira ngo abarwayi bafite amikoro make, aho baba baherereye hose, babashe guhabwa ubuvuzi bifuza.
Ibigo nka Eli Lilly, Novo Nordisk, na Sanofi bikora imiti ya Insulin kurusha ibindi mu Isi dore ko byihariye 90% y’isoko ry’iyi miti, biri kunoza gahunda n’ingamba zizatuma iyo miti ibasha kugezwa mu bihugu bikennye n’ibikiri mu nzira y’amajyambere.
N’ubwo hari ingamba ibi bigo byatangiye gushyira mu bikorwa, inzira iracyari ndende kugira ngo ikibazo cy’ubusumbane bugaragara mu kubona imiti ya insulin ku isi gikemuke.
Mu gushaka imiti yindi yunganira iyi ikorwa n’izi nganda, ubu bushakashatsi bwanasuzumye uburyo imiti iteye kimwe , ariko yo ikaba ikorwa n’izindi nganda urugero nk’ikorwa n’ikigo Biocon, izafasha mu gutuma ingano y’imiti ya Insulin yiyongera bityo ikabasha kugera ku bantu bose ku giciro giciriritse.
Ubu hari amoko ya insulin yoroheje cyane uburyo umubiri w’umurwayi ukoresha ukanagenzuramo ingano y’isukari iri mu mubiri, ku buryo umurwayi adahangayika yaba amaze kurya cyangwa nijoro agiye kuryama.
Ibi bituma umurwayi ashobora kubaho atuje, adahora ahangayikishijwe no gutakaza isukari mu buryo butunguranye (hypoglycemia), cyangwa ngo ahore kwa muganga.
Gusa aya moko arahenze cyane kurusha Insulin isanzwe, ku buryo, bitewe n’igihugu, ushobora no gusanga igiciro cyayo kikubye hagati y’inshuro ebyiri kugeza kuri esheshatu.
Mu mwaka wa 2021 Ishami ry’Umuryango w’Abibumbye ryita ku Buzima, OMS ryongereye amoko ya Insulin arimo isanzwe (human insulin) n’andi moko ya insulin (analogue insulin) ku rutonde rw’imiti y’ibanze kandi ya ngombwa mu buvuzi.
Amakuru yavuye mu bushakashatsi yerekanye ko mu bihugu 108 bwakorewemo, ibihugu 29 gusa ari byo byonyine bifite amoko yose y’imiti ya insulin yashyizwe na OMS ku rutonde rw’imiti y’ibanze kandi ya ngombwa mu buvuzi.
Ikibabaje kurushaho, ni uko mu bihugu bigera kuri 24 nta bwoko na bumwe bw’umuti wa insulin bwigeze bwemezwa ko bwakoreshwa mu kuvura.
Mu ngamba ziri gufatwa kugira ngo ibihugu bikennye na byo bibone iyi miti ku buryo abarwayi babyo na bo bafashwa, hakubiyemo imiti yifashishwa mu kuvura abana, gushyiraho ibiciro ntarengwa, no guhyiraho gahunda yo gutuma abarwayi bakennye bishyuzwa amafaranga make ariko bagahabwa imiti y’ibanze kandi y’ingenzi bakeneye.
Ibigo nka Novo Nordisk na Sanofi byo mu kunoza iyi gahunda byatekereje uko hahuzwa imbaraga mu kwagura no guhuza ubucuruzi bw’amwe mu moko ya Insulin bacuruza kugira ngo iyi miti iboneke no mu bihugu bikenye.
Umuyobozi Ushinzwe Ibikorwa by’Ubushakashatsi muri Access to Medicine Foundation, Claudia Martínez avuga ko ibihugu bitageze kuri 30% mu bikenye n’ibiri mu nzira y’amajyambere ari byo byonyine bishobora kubona imiti ya Insulin, na bwo iy’ingenzi gusa, kuko igiciro cyayo gituma benshi batabasha kuyigondera.
Gusa nk’uko iyi miti ikenewe amoko yayo yose akwiriye kuboneka ku giciro giciriritse kugira ngo abantu bose babashe kuyabona. Gukoresha imiti ikorwa n’izindi nganda bishobora gutuma igera ahantu henshi kandi igahenduka.
Martínez ati "N’ubwo iki kikiri ikibazo k’ingutu, hakenewe kongerwa imbaraga mu rwego rwagutse kugira ngo iyo miti ndetse n’ibindi bikoresho nkenerwa bijyana na yo bibashe gukwirakwizwa mu rugero rukwiriye.”

robotstxt: allowed

filter: keep


text:
Eric Habimana
Mu gihe ubuyobozi bw’uruganda rwa Kinazi rutunganya ifu y’imyumbati, buvuga ko urwo ruganda rudahazwa n’umusaruro w’igihingwa cy’imyumbati ruhabwa n’abatuye mu Ntara y’Amajyepfo ndetse no mu Rwanda hose, ubuyobozi bw’Akarere ka Ruhango kiganjemo abahinzi b’icyo gihingwa, buravuga ko ku bufatanye n’abahinzi icyo kibazo kigaragazwa n’uruganda, umuti wacyo uri muri kampani ihuriweho n’abahinzi igiye kuzajya ikusanya umusaruro wose, k’uburyo ntaho uzongera guhurira n’abamamyi usanga bawugurira mu nzira cyangwa mu mirima.
Bamwe mu bahinzi b’igihingwa cy’imyumbati bo mu Ntara y’Amajyepfo, bemera ko umusaruro ukiri muke ariko bagatanga icyizere ko urwo ruganda rutazongera kugira ikibazo cy’ubuke bw’imyumbati, kuko nyuma yo gushyiraho kampani y’abahinzi b’imyumbati igiye gukemura icyo kibazo, kuko bazajya bawuhuriza hamwe, bityo binagabanye iteshwa agaciro by’imwe mu misaruro y’abahinzi, yapfaga yanyuzwaga ku ruhande ndetse bafatanyije na RAB, bafite uko bagiye kujya bituburira imbuto ubwabo.
Bati”hari igihe wabaga ujyanye imyumbati kuyigurisha bikaba ngombwa ko uyigurishiriza mu nzira n’abacuruzi bashaka kuyijyana ku yandi masoko, impamvu watekerezaga urugendo uribukore uyigeza ku ruganda kandi wenda ayo baribuguhereho ubonye uyaguhera hafi ukayimuha, cyangwa se umuntu akaza akagura iyiri mu murima yose, ariko ubu twamaze kwihuriza hamwe dushinga kampani izajya ibidufashamo, kugira ngo uwo musaruro ugere ku ruganda nta mvune cyangwa igihombo, natwe biradufashije, kuko twahombaga,na rwo rugahomba”.
Ibyo abo baturage barabivuga nyuma yaho Rutagungira Yves Nicolas Umuyobozi w’uruganda rwa Kinazi rutunganya ifu y’imyumbati ruherereye mu Karere ka Ruhango muri iyo Ntara y’Amajyepfo, avuga ko bafite ikibazo cy’umusaruro muke batunganya, kuko kuri ubu batunganya toni 45 ku umunsi, mu gihe bakabaye batunganya toni 120 k’umunsi, bakavuga ko ubu bari ku kigero cya 35% , ku uburyo hakwiye kugira igikorwa umusaruro bakira ukiyongera.
HABARUREMA Valensi Umuyobozi w’Akarere ka Ruhango, avuga ko icyo kibazo uruganda rugaragaza cyo kutabona umusaruro uhagije rutunganya, ku ubufatanye n’abahinzi kigiye gushakirwa umuti urambye ko hamaze gushyirwaho kampani igiye kujya ikusanya umusaruro w’abahinzi.


text:
Uku niko umusore n’inkumi biyubaha bagomba kwitwara mu ruhame-suzuma ibyawe
Hari imyitwarire igomba kuranga umusore uwo ariwe wese n’inkumi iyo ariyo yose biyubaha igihe bari ahantu hateraniye abantu benshi(mu ruhame).
Aha bamwe ikibazo bakwibaza bwa mbere ni “ wowe se ibi urabivuga nka nde?” Mu gusubiza iki kibazo cyiza navuga ko ndi umusore, bityo ibiri buvugwe nanjye birandeba. Ntabwo ndi buvuge uko mbibona, ahubwo ndifashisha abakuru banyuze mu gihe abajene turimo, banakizi.
Mu gitabo cye Plus pur que le diamant: pour notre jeunesse, un amour pur, un mariage enviable, umubyeyi J.C de Ferrières agira inama abasore n’inkumi batangiye kugira igitekerezo cyo gukunda birambye no kurushinga, ndetse n’abandi. Dore zimwe mu nama abaha :
Imyitwarire mu bantu
Umusore ngo agomba kwirinda gufata inkumi mu mayunguyungu (par la taille) cyane cyane iyo bari mu muhanda. Cyakora ngo niba bakundana, nibafatane akaboko. Ikindi ngo umukobwa agomba kwirinda kwicara ku bibero by’umuhungu.
Iyi nama igirwa abantu kubera ko iyo ibyavuzwe haruguru bibaye, umukobwa niwe ubigwamo. Impamvu ni uko mu mico myinshi yo ku isi, iyo habaye amakosa yitirirwa igitsina gore. Nk’iyo umusore n’inkumi baryamanye, inkumi niyo yitwa indaya…Niba rero ukunda umukobwa, numufata aho wishakiye, abababona (n’ubwo rimwe na rimwe biterwa n’imyumvire yabo mike) bazafata uwo mukobwa nk’uwiyandarika cyangwa woroshye mu mutwe.
Uburyo bwo kuvuga
Nta cyiza nko kubona umusore cyangwa inkumi bazi kuganira, bagasusurutsa abandi. Hagati aho ariko iyo umuntu avuga ubusa biba ari ikibazo. Niba mu biganiro bye, umuntu ashimisha abandi ariko akaba anakunda kugira abo asebya, abantu bamufata uko ari, ni ukuvuga nk’injajwa. Ukunda gusesereza abandi we afatwa nk’umunyamusozi.
Mu muvigire yacu kandi, ngo tujye twirinda kuvugira hejuru, gusekera hejuru bikabije, kuko atari iby’abantu bihaye.
Uko ugaragara inyuma
Umusore n’inkumi biyubashye barangwa n’isuku ku mubiri. Ngo imibavu twitera ntisimbura gukaraba ; imyenda igomba gusa neza, ngo ariko si ngombwa ko iba ihenze. Mu gihe uyigura, ujye ubanza wibaze niba ihesha icyubahiro aho uvuka n’Imana yakuremye. Uzibaze niba ihesha isomo Yesu (niba uri umukirisito), Muhamadi (niba uri umuyisilamu) cyangwa Lyangombe (niba witerekerera).
Ku bakobwa by’umwihariko, ngo imyenda mwambaye yerekana abo muri bo. Niba wambara imyenda yerekana umubiri wawe uko wakabaye, ntiwizere ko uzashaka umugabo uha agaciro umutima wawe kuko siwo uzaba wamweretse ; uzakurura abashimishwa n’icyo kimero kugeza aho bazabonera abandi bafite cyiza kukurenza.
Ibi ariko ntibivuze ko abakobwa bagomba kwambara imyenda ikubura imihanda kuko bigenze gutyo, abashinzwe gukubura umugi babura akazi…
Ikindi ngo inkumi zigomba kwicara cyangwa guhagarara zegeranije amaguru. Iyo uhora utandaraje, abantu ntibakubona nk’umu sportive ukunda gukora écartement, ahubwo hari ababona ko uwagushyiraho busugi-mètre (imashini ipima ubusugi) yabara zeru…


text:
HAJEMO BENDEGEREZA
Uyu mugani umuntu awuca iyo atunguwe n'amakuba agatakana icyo bakeka ko ari cyo cyayamukururiye; nibwo akigira urwitwazo ati: «Hajemo bendegereza!»
Uyu mugani umuntu awuca iyo atunguwe n'amakuba agatakana icyo bakeka ko ari cyo cyayamukururiye; nibwo akigira urwitwazo ati: «Hajemo bendegereza!»
Wakomotse kuri Rugango rwa Bendegereza w'i Runda na Gihara, ahayinga umwaka w'i 1900.
Rugango uwo yari umucuzi w'umuhinda (ukomoka kuli Muhinda) agatwara abacuzi bose bo mu Rwanda, Rwabugili yari yarabamugabiye. Bari n’Abanyamuhango w'i Nyundo y'ibwami yitwaga Nyarushara: yari iya Ruganzu Ndoli yacurishaga, ni cyo cyatumye Rugango bamuha ubutware bw'abacuzi bo mu Rwanda.
Nuko Rugango arakira; akijijwe n'ubutware bw'Abacuzi; aba umutoni kuri Rwabugili. Agatura amacumu n'imyambi n'ibindi byuma byose ibwami batwaraga. Ariko n'ubwo yatwaraga abacuzi bwose, hariho n'abo yatwaraga bigereraga ibwami. Bukeye rero abacuzi b'i Gihinga na Ruzege, bahiga n'ab'i Gishamvu; bamwe bati: «Tubarusha gucura; abandi nabo biba uko. Ubwo bahigaga gucura amacumu y' imihimba, bahigishaga.
Bamaze guhiga bateranira i Sakara mu Gisaka aho Rwabugili yari ari; babaha ababahagarikira b'abahigi baza kubakiza. Baracura. Abacuzi b'I Gihinga barusha ab'i Gashamvu. Abahigi baraza babibwira Rwabugili, bati: « Abanyagihinga barusha abanyagishamvu». Umutware wabo Rugango arabihakana, ati: Ntabwo abanyagihinga barusha abanyagishamvu. Ariko yabivuze yarashyikiriye ibyuma byose bacuze.
Rwabugili ati: «Ibyuma bacuze biri he ngo abandi babakize ? Rugango, ati: «Ni jye ubifite». Rwabugili, ati: «jya kubizana tubakize». Rugango ajya kubizana, ariko arabigurana abyita iby'abanyagishamvu, naho iby' abanyagishamvu abigira iby'abanyagihinga. Arabizana, abyereka Rwabugili n'abo bari kumwe. Igihe bataragira icyo bavuga abacuzi b'i Gihinga barashega; bati: ” Ibi byuma bavuga ko byacuzwe n'abanyagishamvu ni ibyacu! «Abanyagishamvu na bo bati: “Ni ibyacu! ” Rwabugili ati:" Nimuhamagare ababahagarikiye bacura babakiranure.
Ababahagarikiye baraza babisobanura neza berekana iby'abanyagihinga n'ibyabanyagishamvu. Rugango n'abacuzi b'igishamvu barashega.
Rwabugili, ati:"Mwigumya kumarana ejo ni jye uzabahagarikira mwongere mucure". Abwira Rugango, ati: «Nituramuka dusanze ibyuma abanyagihinga bacuze bisa n'ibi umenye ko uzabizira!» Rugango abyumvise atyo arataha, ajya mu bapfumu araraguza.
Abapfumu, bati: «Utewe na so Bendegereza!» Bukeye abacuzi bateranira ku ruganda Rwabugili ahibereye; bacura amacumu y' imihimba. Ariko Rugango aho ari aho agahinda imishyitsi. Abacuzi baracura, bararangiza barahozoza. Ibyuma babishyira imbere ya Rwabugili; bazana na bya bindi bagiraga impaka; basanga bisa n'ibyabanyagihinga.
Rwabugi1i ararakara, Rugango bamuta ku ngoyi. Bamutaye ku mugozi avuza induru, ati: «Nyagasani ndarengana! Si jye, ni wowe wanze kunsezerera ngo njye guterekera Bendegereza». Abahungu bari aho baraseka bariyamirira bumvise iryo zina rya Bendegereza; bituma ndetse na Rwabugili aseka ararakuruka aramubohora. Nuko umugani waduka utyo mu Rwanda, babona umuntu utunguwe n'amakuba, bati. «Hajemo Bendegereza».
Kuzamo bendegereza = kwadukamo dombwe; ingwiririzi.


text:
Inyigisho yo ku wa gatandatu, uwa 18 Gicurasi 2019, Icyumweru cya 4 cya Pasika, C
Isomo rya Mbere : Intu 13,44-52 ; Zaburi 98(97),1-4 ; Ivanjiri: Yh 14,7-14
Bakristu Bavandimwe, Ijambo ry’Imana tuzirikana uyu munsi riratwibutsa ko Ukwemera gushyitse ari urufunguzo rw’Ubushobozi, kugeza n’ubwo n’ibyo twaba tudashoboye tubisaba kubera kwa kwemera, mu Izina rya Yezu tukabihabwa. Gusa rero ibyo duhabwa byose bigomba kutubyarira gukuza Imana kurushaho.
Nyuma ya Pasika twagiye twumva kenshi intumwa n’abigishwa ba Yezu batotezwa, bamwe bakwira imishwaro abandi baricwa. Aho babaga bageze hose bakomeje kwera Imbuto z’ukwemera bari bifitemo n’ubwo bwose bari bacyoga mu bigeragezo n’ibitotezo. Birashoboka ko hari bamwe bumvaga bibaza uko ibyo bintu bizarangira.
Birashimishije ko Yezu yakomeje kubana na bo mu byishimo, mu bitotezo no mu butumwa dore ko yagize ati : « Ndi kumwe namwe iminsi yose kugeza igihe isi izashirira » (Mt 28,20). Ibyo Yezu arimo birangira neza.
Bitewe n’uko Yezu yakomeje kuba hafi y’abigishwa be, byatumye ijambo ryabo ryarakoraga ibitangaza, abatemeraga bagahinduka ari benshi. Ibyo byabaye i Antiyokiya ho muri Pisidiya nk’uko Isomo rya mbere ryabitubwiye, ubwo Pawulo na Barinaba bigishaga hafi Umujyi wose ugakoranira kumva ijambo ry’Imana. Si aho gusa kandi byabaye kuko na Petero, Filipo n’izindi ntumwa byababayeho kenshi nk’uko Igitabo cy’ibyakozwe n’intumwa kibihamya. Ibyo kandi na Mariko Umwanditsi w’Ivanjili arabihamya aho agira ati : « Nyagasani yabibafashagamo kandi ijambo ryabo akarikomeresha ibimenyetso byariherekezaga » (Mk 16,20).
Ishyari ry’Abayahudi ryatumye bahagurukira Pawulo na Barinaba ngo bazimanganye inyigisho zabo. Ntabwo bari kubishobora kuko nta wuniga inzira z’agakiza k’Imana, kandi nta bwo Imana ipfusha ubusa Amateka yacu. N’agoramye irayagorora ikayakuramo igifitiye bene Muntu akamaro. Kwanga kwakira Pawulo na Barinaba n’Inyigisho batangaga, byatumye abanyamahanga baronka kwamamazwamo Yezu wapfuye akazuka kugeza n’ubwo natwe Inkuru nziza ye yaje kutugezwaho n’abogezabutumwa batandukanye. Imana ni Umuhanga wo kugorora ibyendaga gusenyuka kandi natwe idusaba kubyitoza. Iradusaba kumenya gukura imyanzuro myiza mu mateka tugenda tunyuramo kabone n’iyo yaba hari ibyari byayatobye.
Nyuma yo guhinduka kwe, Pawulo wajyanywe mu manza kenshi mu manzaganya, ni na we Pawulo watumweho n’abatware b’isengero i Antiyokiya bamuha ijambo rwagati ngo agire amagambo avuga yo gushishikaza rubanda (Intu 13,15) ni na we kandi twumvise afite ibyishimo bya Roho Mutagatifu hamwe n’abigishwa bo muri Ikoniyo nyuma y’uko hari abari bagerageje kumumenesha iwabo. Pawulo ni urugero rwiza rwo kudacika intege no kudacogora mu butumwa igihe cyose wemera ko ibyo urimo wabitumiramo Yezu akabizamo atikandagira.
Pawulo n’izindi ntumwa bari barabonye Yezu. Ngicyo icyazikomezaga. Ubukana bw’ Ishyari ry’abatarazishakaga nta bubasha bwajyaga kubagiraho kuko n’ubundi burya Ishyari ryambura amahirwe yo gutabarwa n’Imana uryifitemo kurusha uwarigiriwe.
Mu Ivanjili ya none turumva Filipo yifuza kubona Imana Data. Yezu amuhugura amusobanurira ko Uwamubonye aba yabonye na Se kuko we na Yezu ari Umwe. Yezu ntagarukira aho. Aramusaba kugira Ukwemera kugira ngo Imirimo azakora azayishobozwe n’Uko kwemera. Ukwemera ni na ko kuzamubera, we, n’izindi ntumwa urufunguzo rwo gusaba mu Izina rya Yezu bakabasha kuronka. Yezu ahora yifuza ko tumenya aho twanyura tukaronka. Ni yo mpamvu agaruka ku kwemera mu Ivanjili ya none, akagaruka ku gukomera ku ijambo rye : « Nimumbamo n’amagambo yanjye akababamo muzasabe icyo muzashaka cyose muzagihabwa » (Yh 15,7) kandi akadusezeranya ubufasha bwa Roho Mutagatifu. (Yh 16,13). Ntacyo Imana idakora ngo uhirwe, mu bo ushinja ibitagenda Imana ntikwiye kubarirwamo.
Dusabirane Inyota yo guhura na Yezu koko, kuko niduhura, tukamwemera tuzaba tubonye urufunguzo rw’ubuzima, ubwo muri iki gihe ndetse no hirya y’Ubu, kuko ni we Nzira, Ukuri n’Ubugingo (Yh 14,6). Twibuke kandi ko guhura bidahagije, ni na ngombwa kugumana, no kuguma mu rukundo rwe. Yezu, Uraturinde kurambirwa ibyawe !
Nyagasani Yezu nabane namwe !
Padiri Jean Damascene HABIMANA .
Paruwasi Gihara/ Diyosezi Kabgayi


text:
Inama yatangiye saa yine (10h00) itangizwa n’isengesho, iyoborwa na Padiri Jean Claude RUBERANDINDA, Perezida wa Komisiyo ya Kateshezi. Ijambo ry’Imana ryasomwe ni iryo mu Ivanjili ya Mt 19, 16-22.
Hasomwe inama y’ubushize irashimwa. Bongeye gushima n’ibyakozwe harimo ukwizihiza Yubile ya Diyosezi y’imyaka 50 imaze ishinzwe, ku rwego rw’Abakateshisti n’abafasha babo ku munsi wa Petero na Pawulo.
Ku gikorwa cyo gusura za Paruwasi, Umubikira ushinzwe Animasiyo y’Ubwigishwa bw’abakuru, Mama Françoise yavuze ko ahenshi yageze yasanze bya Bitabo byaguzwe, bitaraba ingendanyi y’Abakateshisti. Yibukije ko icyo gitabo ari nk’isuka ku muhinzi. Yibukije akamaro k’uko Paruwasi yagira intambuko imwe n’umurongo umwe, mu nyigisho zitangwa. Zigomba gutegurirwa hamwe mu nama zabo za buri kwezi, bikajyana no guhugurana hagati yabo. Abigishwa bakwiye gutozwa umuco mwiza n’imyifatire myiza. Inama n’amahugurwa biba ku wa gatandatu nk’i Nyarubuye, bikwiye kwitonderwa kuko bishobora gutuma igihe cyo kwiga ku bigishwa kibura. I Zaza bagaragaje ubushake bwo kongeraho izindi nyigisho kuri Bibiliya batangaga bakaba bararangije. Bifuza kandi ko Bibiliya Umwepiskopi yabemereye zikurikiranwa. Kuri bo, ntabwo biba bigenewe Abakateshisti gusa.
Igikorwa cyo gushaka Ikarita y’Umukateshisti nacyo ntikiragerwaho.
Ingingo zari ku murongo w’ibyigwa zahise zibutswa:
- Gukomeza gukosora imfashanyigisho yateguwe n’Abakateshisti
- Gutera inkunga amahugurwa abera muri za Paruwasi
- Urugendo nyobokamana i Namugongo mu Buganda
- Utuntu n’utundi.
Ingingo ya 1: Gukomeza gukosora imfashanyigisho yateguwuge n’Abakateshisti
Gukosora imfashanyigisho zateguwe n’abakateshisti ubwabo birakomeje. Abazihawe ngo bakore uwo umurimo babonye umwanya wo kugaragaza ingorane bahuye nazo. Zirimo kutagira mudasobwa; kutabona igihe gihagije cyo gukosora; kuba harimo amakosa menshi.
Inama yifuje ko Padiri Noheli nawe yakinjira mu bakosora, akamenya uko bihagaze, akunganira ikipe isanzwe: Padiri Jean Claude, Mama Françoise na Bwana Azadès. Ubusanzwe buri wese yari yarafashe imfashanyigisho ye ikubiye mu gitabo kihariye. Ibitabo bitatu byakoreshwaga kera barabyigabanyije.
Bihaye intego y’uko mu mahugurwa y’Abakateshisti azabera ku Rusumo mu mwaka w’Iyogezabutumwa utaha, mu ntangiriro z’Ukuboza 2018, bazibanda kuri izo mfashanyigisho, dore ko zizaba ziri mu maboko y’abaziteguriye. Uburyo bwo kuzikosora no kuzigenderaho biga, bizafasha benshi.
Ingingo ya 2: Gutera inkunga amahugurwa abera muri za Paruwasi
Inama yafatiye ku gitekerezo cyavuye muri Paruwasi ya Zaza cyo kongera izindi nyigisho kuri Bibiliya, bagakurikiza ibyateguwe na Komisiyo ya Kateshezi. Bifuje ko buri wese waje mu nama yabigerageza aho ari, abyumvikanyeho na Padiri mukuru wa Paruwasi ye. Abitabiriye baturuka i Rukoma, i Zaza, i Rwamagana, i Rukira, i Kibungo n’i Nyarubuye.
Abagize inama ya Komisiyo babona ko amahugurwa ahoraho muri za Paruwasi, ashyigikiwe yaba ingirakamaro. Mu gihe kizaza azatanga umusaruro. Abakateshiste muri za Paruwasi bakwiye kubigiramo uruhare, bagasobanura uburyo byakorwamo. Bigaragara ko kwamamaza Ijambo ry’Imana bikubiye muri ayo mahugurwa, aho umuntu amenya Bibiliya, Amahame ya Kiliziya, Amategeko, Liturujiya, Uburyo bwo kwigisha Kateshezi n’ibindi. Ibyo byose ni umurimo wa Kateshezi. Umubikira yabwiye inama ko Umwepiskopi yifuje kumenya impamvu hari abakateshisti batarangiza “formation yabo yateganyijwe”.
Inama yavuze ko zose zigaruka kuri ebyiri: kuba hari imbogamizi y’imibereho y’Abakateshisti mu ngo zabo n’uko bamwe babyifuje babura amafaranga yo kwishyura muri iki gihe tugezemo.
Ingingo ya 3: Urugendo nyobokamana i Namugongo mu Buganda
Urugendo nyobokamana I Namugongo ni igitekerezo cyavuye ku Mubikira ushinzwe Kateshezi ku rwego rw’ Inama Nkuru y’Abepiskopi Gaturika bo mu Rwanda, Mama Genovefa. Abazarwitabira bazaturuka muri za Diyosezi zose zo mu Rwanda. Inama yavuze ko bitasubizwa inyuma. Umwepiskopi arabishyigikiye, kandi gusubira ku isoko ntako bisa. Aho mu Buganda ni ho Abakateshisti ba mbere mu Rwanda baturutse.
Hifujwe ko Perezida wa Komisiyo yajyayo, ataboneka hakagenda Padiri Noheli Nizeyimana, Mama Françoise bakajyana, ataboneka hakagenda Mama Annonciata bakajyana n’abandi batatu bazahagararira za Duwayene. Ni bo bazitoramo abazabahagararira, bazabimenyekanishe mu gihe cy’Amahugurwa yo ku Rusumo. Bose bakaba batanu. Birateganywa ko buri muntu yatanga amafaranga 65 000 Frw. Urugendo rushobora kuba muri Kamena 2019.
4. Utuntu n’utundi
Inama yasoje itekereza ku bigomba kujya mu igenamigambi rya Komisiyo ya Kateshezi 2018-2019:
- Amahugurwa y’Abakateshisti mu kwezi k’Ukuboza 2018.
- Inama za Komisiyo : Adventi, Igisibo, Gicurasiiye, na Kanama 2019.
- Inama eshatu z’Abakateshisti.
- Inama eshatu z’abahagarariye Animasiyo ya Kateshezi i Kigali.
- Gusura za Paruwasi za Diyosezi, inshuro imwe muri buri Paruwasi.
- Gusura Abigishwa, inshuro imwe muri buri Paruwasi.
- Gufotoza impapuro z’ubutumire na raporo.
- Itumanaho
- Umunsi wa Petero na Pawulo uzabera muri Paruwasi
- Umugabane wa Diyosezi mu gufasha ibikorwa by’urukundo by’Abakateshisti
- Urugendo nyobokamana i Namugongo
- Kongera abagize Komisiyo ya Kateshezi, dore ko Umupadiri warimo yatabarutse.
- Umubikira yamenyesheje abari mu nama, ko azakomeza gusura Abakateshisti ku munsi bakoreraho inama, agasura abigishwa aho bigira, azasura kandi n’abafasha b’Abakateshisti kuko nabyo byubaka umurimo wabo.
- Azageza umushinga w’ubworozi bw’amatungo magufi ( ihene, ingurube, inkoko) ku barikuyiga ubu muri Caritas ya Diyosezi. Bishobora kuzagirira akamaro ku miryango y’Abakateshisti.
- Imihango y’Abana bahabwa Ukaristiya ya mbere yoherejwe, hari Paruwasi zitegereje ko Umwepiskopi agira icyo abivugaho kugira ngo ikoreshwe. Hari abayikoresheje bakemeza ko hari icyo yafashijemo. Bahuriza k’ukuntu harimo amagambo menshi aruhanyije kuyafata mu mutwe ku bana.
Inama yasojwe n’isengesho i saa sita n’igice (12h30).
ABITABIRIYE INAMA
- A.Jean Claude RUBERANDINDA…RUKOMA..Tel.0784445911
- A.Dieudonné UWAMAHORO………ZAZA…….Tel.0788457871/0722957871
- Sr. Marie Françoise……………………….KIBUNGO…Tel.0725990260/ 0786113736
- HAKUZIMANA Noël…………….ZAZA……….Tel.0722213798/ 0783498440
- NYIRABARIGIRA Gratia……RWAMAGANA……Tel. 0787142358/ 0726453111
- RUBAMBANAMIHIGO Célérine.RUKOMA……..Tel.0725609237/ 0787196401
- NGOMAYUBU Wenceslas NYARUBUYE…Tel.0787423924/ 0725042550
- SEKAMANA Azadès…………….KIBUNGO…….Tel.0788736340/ 0722736340
- A. Noël NIZEYIMANA…….RUKIRA…………..Tel.0783216101
Umwanditsi: RUBAMBANAMIHIGO Selerini, Sé
Perezida wa Komisiyo ya Kateshezi, Diyosezi KIBUNGO, A. Jean Claude RUBERANDINDA


text:
Musanze:ADEPE yahaye inkunga ya miliyoni 12,abagore bakora ubucuruzi buciritse
Musanze:ADEPE yahaye inkunga ya miliyoni 12,abagore bakora ubucuruzi buciritse
Yanditswe na Ngaboyabahizi Protais
Abagore bagera ku 110, bakora ubucuruzi buciritse bo mu mugi wa Musanze, bavuga ko bishimira inkunga bahawe n’ umuryango nyarwanda wita ku Iterambere ry’umuturage ndetse n’uburenganzira bwa Muntu(ADEPE:Action Pour le Development du Peuple), ubu bakaba bavuga ko bagiye kwagura ubucuruzi bwabo bongera ubwinshi bw’ibyo bacuruza.
Bamwe mu bagore bahawe iyi nkunga bo mu murenge wa Muhoza , Akimanizanye Rehema akorera ubucuruzi mu mugi wa Musanze, avuga ko ADEPE ibakuye ahakomeye kubera inkunga ibahaye nyuma y’aho Covid 19 igenjeje amaguru make ku isi.
Yagize ati: “iyi nkunga duhawe ije kuziba icyuho kuko Covid 19 yadukomye mu nkokora, tugiye kongera ubucuruzi bwacu, ndetse dushake amasoko hirya no hino, ADEPE ni ukuri yadukoreye neza idukuye ahakomeye , nkanjye igishoro cyari cyaranshiranye sinakubeshya, ariko ubu ndi ahantu heza cyane ku bijyanye n’ubucuruzi bwanjye, ibyishimo ni byose kuko ADEPEimbereye umutabazi, kandi nishimiye uburyo yagiye iduha amahugurwa ku icungamutungo ndetse n’ihame ry’uburinganire mu miryango yacu”.
Akimanizanye Rehema akorera ubucuruzi mu mugi wa Musanze (foto Rwandayacu.com).
Mukamuganga Selaphine nawe ni umwe mubafite uruhare kuri iyi nkunga yatanzwe na ADEPE, vuga ko nyuma yo guhabwa iyi nkunga nawe agiye kongera ibicuruzwa bye , kandi akaba ashima ko Uyu muryango yawungikiyeho byinshi nk’umugore wikorera.
Yagize ati: “Nahoze ndi umuzunguzaji, ndashima ubuyobozi bw’umurenge waduhaye aho gukorera , by’umwihariko ADEPE yatwegereye ikaduha amahugurwa, ikatereka uburyo abandi bagore bo tundi turere uburyo bakora bakiteza imbere, ibi twabiboneye mu ingendo shuri twahawe, nta wundi muterankunga wari wakauhaye nk’ibyo ADEP yaduhaye;ikindi ntabwo twari tuzi kwizigamira, ibi twabyigishijwe na ADEPE, twari tuziko umuntu kwizigamira bisaba amafaranga menshi, ariko nyuma y’amasomo twahawe byatumye tumenya ko nta mafaranga make abaho nta na menshi kuko byose bisaba gucunga neza”.
Mukamuganga yemeza ko ADEPE yongeye ingufu mu bucuruzi bwe bw’imbuto (Foto Rwandayacu.com)
Umukozi w’akarere ka Musanze ushinzwe uburinganire n’iterambere ry’umuryango(Gender and Promotion of Family) Gasoromanteja Syilivanie ashimangira ko inkunga ihawe bariya bagore bakora ubucuruzi buciriritse mu mugi wa Musanze, ije kuziba icyuho no guha abagore ingufu mu kwiteza imbere, maze avuga ko nabo nk’ubuyobozi bazakomeza kuba hafi y’ariya matsinda y’abagore.
Yagize ati: “ Turashimira Umuryango ADEPE watekereje kuri aba bagore , ni igikorwa kiza kuko mu bihe bya Covid 19, hari rwose abacuruzi basubiye hasi burundu barahomba, ariko ubu ndizera ko igishoro cya miliyoni 12, cyagira aho gikura umuntu kikamugeza ahandi, ndasaba abahawe iyi nkunga bose kuyikoresha neza bazirikana ko hari bagenzi babo na bo bakeneye kwiteza imbere, bityo iyi nkunga bazayifate neza kandi natwe tuzakomeza kubaba hafi y’aya matsinda, kugira ngo dukomeza kubakangurira kwizigama, ikindi ni uko buri mugore uri hano wese akwiye kwirinda amakimbirane yo mu muryango, ibi muzabigeraho mukora cyane
Umukozi w’akarere ka Musanze ushinzwe uburinganire n’iterambere ry’umuryango Gasoromanteja Sylivanie
Umuyobozi wa ADEPE Rucamumihigo Gregoire asaba abagore kwibumbira mu matsinda no kwegera bagenzi babo bakizererana agatebo bakomeje gukora umurimo uzwi nko kuzunguza ibicuruzwa (kubitembereza hose) kandi agashimangira ko ADEPE izakomeza guharanira ko umugore agira imibereho myiza ngo kuko iyo umugore abayeho neza umuryango uba utekanye
Yagize ati: “ADEPE yatanze inkunga ya miliyoni 12, azafasha abagore bakora ubucuruzi mu mugi wa Musanze, ndetse nabo bita abazunguzaji bazabasha kwinjizwa mu isoko, kugira ngo bagure ubucuruzi bwabo ndetse babe bakora ubucuruzi mpuzamahanga, bahereye hano muri aya mahoteri baturanye nayo, iyi nkunga izakoreshwa n’sabagore 110, ibyiza kandi ni uko bazagenda bazirikana bagenzi babo , mu byo nakwita nko kwitura, nkaba nsaba ko aba bagore bakora cyane bazirikana ko bakwiye kuzamura na bagenzi babo, birabasaba rero gukomeza gucunga umutungo neza , kandi twarabibigishije, cyane ko bakoze n’ingendo shuri bakareba abagore bo mu tundi turere uko bagiye batera imbere bahereye ku nkunga nk’iyi”.
Umuyobozi wa ADEPE Rucamumihigo Gregoire, asaba abagore gukoresha neza inkunga bahabwa bakiteza imbere(Foto Rwandayacu/Ububiko).
Uyu muyobozi wa ADEPE, avuga ko igikorwa nk’iki cyo guha abagore igishoro, gikorerwa aho ADEP, ikorera mu turere tugera kuri 12, iyi nkunga rero ikaba igera kuri ayo matsinda y’abagore ku bufatanye bwa ADEPE na UN WOMEN. Umuryango ADEPE wita no ku bana b’abakobwa batewe inda batarageza imyaka y’ubukure aho ubabumbira mu matsinda bagahabwa inkunga zituma biga umwuga, kimwe no mu buhinzi n’ubworozi bahabwa inkunga ibateza imbere,abandi ukabafasha gusubira mu mashuri.
Kugeza ubu mu mugi wa Musanze habarurwa abagore basaga 400 bibumbiye mu matsinda agera kuri 6, kwibumbira mu matsinda bikaba byaragabanije umubare w’abazunguzajyi hiryo no hino muri uyu mugi.
24,594 total views, 1,208 views today


text:
Dore uko amapfa yifashe muri Kenya!!?
Hits: 23
Mu nama y’umuryango wabibumbye United Nations abakuru b’ibihugu bahuriye mu Misiri aho bigaga kumihindukirire y’ikirere (climate changes), William Ruto wa Kenya ni we wahawe ijambo mu gusobanura ingaruka igihugu cya Kenya cyahuye nazo kumihindukirire y’ikirere. Ryali ijambo ryujemo amaranga mutima.
Nk’uko bigaragara muri national park ya kenya inyamaswa zigera kuri million 3, zimaze kuhasiga ubuzima kubera amapfa adasanzwe
Inzovu ibyarira amezi (18); kuba hamaze gupfa inzovu zigera kuri 200 mu mibare yagateganyo nubwo bisa naho zashizeho bishobora kuzatwara imyaka hagati ya (18 na 20) mu gihe ari nta yandi mapfa abayeho.
Izindi Nyamaswa 3 million kugirango zongere zigere kumubare wa million 3, bizatwara imyaka 685 kugirango zongere zigere kumubare wazo.
Twibutseko inyamaswa zo mu ishyamba zaciriweho iteka zahawe file number. Inyanja nazo ni uko zaciriweho iteka nibiyilimo byose! ☺ Ibyatsi nabyo ntabwo byasigaye bidaciriweho iteka.
Baca umugani ngo imbeba irya umuhini yototera isuka. Kristo we ati, ubwo igiti kibisi bakigize gutya, bizagenda gute igihe bazagera ku cyumye!?
Nyampinga Shima Diane Rwigara nawe ati, inyange zirapfa, nkaswe ibyiyoni!?? Umunsi mwamenye ukuli muzabaturwa. Ariko nimwinangira imitima muzarimbuka.
Byasaba ko amoko yose y’inyamaswa zirisha ibyatsi, ibihumbi 25000 zizanwa muri Park zikalindwa inyamaswa z’inkazi (predictors) zirya izindi. Mu myaka (685) zaba zujuje million (3).
Nyamara har’igihe muzifuza kwinjira musange umuryango wakinzwe. Urabe wumva birenge niwowe ubwirwa. Gutinda cyane mu nkike bituma uhata ibaba!!?
Umwami Wabakiranutsi Yesu Kristo ati, twahagaze mu nzira nyabagendwa tuvuza ingoma turabaririmbira mwanga kuza. Turarira tuvuza induru nabwo mwanga gukebuka. Ikindi mwifuza niki?!
Preventive is better than cure!!! Think 🤔 twice!!!!!


text:
Ikibazo cy’ ukuri: Ese ibyo urabyumva?
Umuntu wabaye umunyeshuri n’ aho byaba igihe gitoya, yagiye abazwa ikibazo kivuga ngo “ese urabyumva?” Iki kibazo abarimu bakibaza kuko bazi ko ishingiro ry’ ubuhanga ari ukumva mbere yo gufata! Abantu benshi bafashe ibintu ku MANA ariko ntibazi icyo bisobanuye! Urugero: amahema y’ Uwiteka, ubwiza bw’ Uwiteka, ubuntu bw’ IMANA, Imbaraga z’ Imana, agakiza…..
Ikibazo gipfuye
Natwe dukeneye kwibaza ikibazo cy’ ukuri niba dukeneye koko igisubizo cy’ ukuri. Iyo twibajije ikibazo kitari icy’ ukuri n’ igisubizo kiza kitari icy’ ukuri. Abantu bibaza ikibazo ko bakeneye kumva ijambo ry’ IMANA ryinshi, no gusengerwa cyane kugira ngo babohoke ku cyaha, ariko iki kibazo bibajije cyatumye bahinduka imbata z’ abiyita abakozi b’ Imana ariko bikorera!
Abandi bibaza ko kugira ngo barusheho gukunda Imana, bakeneye gutanga amafaranga menshi no guhura n’ umuntu kanaka ngo abafashe, kumva indirimbo nziza, ko bakeneye kujya mu idini kanaka se, ryabafasha kuba abana b’ Imana! Ariko ibi bibazo si byo, ni yo mpamvu bitanga n’ ibisubizo bitari byo.
Ese twibaze ngo iki?
Ikibazo rero si “Ese hari ibyo wasomye?” cyangwa hari ibyo wasomewe? Ahubwo ikibazo cy’ ukuri kirabaza ngo “Ese ibyo wasomewe warabyumvise?”
Intumwa zitangiye gutotezwa, Filipo yabwiwe n’ Umwuka w’ Imana guhaguruka akajya mu nzira imanuka iva i Yerusalemu ikajya I Gaza; ica mu butayu, maze Umwuka amubwira kujyana n’ igare ryari ririmo umugabo w’ umunyacyubahiro (umutware w’ umunyabyuma wo muri Etiyopiya). Yari ari gusoma ubuhanuzi bwa Yesaya, ariko ntiyumvaga icyo ibyanditsemo bisobanuye.(Ibyakozwe:8:26-40.)
Filipo aramubaza ati “ibyo usoma ibyo urabyumva?” uyu mugabo n’ ubwo yari umunyacyubahiro ntabwo yumvaga ibyo yari ari gusoma. Natwe uyu munsi, ku cyumweru cyangwa ku wa gatandatu Abakristo bambara imyenda y’ icyubahiro, bakagenda mu modoka z’ icyubahiro; ariko nyamara ntabwo iyo bageze mu materaniro babasha kumva icyo Imana y’ Abisirayeli yandikishije Bibibiya ishaka ko bumva.
Umuntu agataha avuga ngo twafashijwe, cyangwa ngo amateraniro yari arimo Umwuka w’ Imana, ariko nyamara ari kuvuga umwuka w’ Umuziki, cyangwa wa za Haleluya nyinshi; ariko abazikiriza batumva icyo zisobanuye, indirimbo nazo abantu batita ku cyo zivuga ngo bazitekerezeho cyangwa se bazisengeremo ahubwo bari kumva umuziki ubakora ku marangamutima.
Abahanzi nabo barabimenye bahimba indirimbo zitarimo ubutumwa bwiza, cyane izivuga ko ibibazo abantu bafite bikemutse! Ariko nyamara na Leta z’ ibihugu byo mu isi zifite gahunda yo gukemura ibibazo by’ abaturage babituyemo!
Imana rero yo ifite gahunda yo kudukiza icyaha.
Ese bitwaye iki kutumva?
Umuntu yabaza ati “ese bintwaye iki kumara umwanya nicaye mu materaniro cyangwa mpagaze, ndi kujyana na gahunda, n’ aho naba ndasobanukiwe n’ ibiri mu iteraniro?”
“Ubwoko bwange burimbuwe buzize kutagira ubwenge…” (Hoseya:4:6).
kurimbuka ni ukubaho ariko umuntu atagikora icyo yaremewe, i kuzimu abantu bazabaho ariko batagishoboye gusa n’ Imana; batagishoboye kwibwira neza, gutekereza neza, no gukora neza.
Iyo uri mu iteraniro, cyangwa aho bavuga IMANA, ariko ntiwumve icyo Imana iri kukubwira, ntabwo umenya icyo IMANA igushakaho, kandi kubaha Uwiteka(gukora icyo IMANA igushakaho) ni bwo bwenge.(Yobu:28:28)
Umuntu iyo abuze ubwenge, akora ibizamurimbuza!
Ejo n’ ujya mu materaniro uzazinduke, usabe Umwuka w’ Imana kukuganiriza buri munota uzatambuka mu iteraniro. Kugira ngo umenye icyo Imana igushakaho…
951 total views, 2 views today


text:
Imyidagaduro
Umuraperi Danny Nanone Yafunguwe Ariko Hari Ibyo Yategetswe
Umuraperi Ntakirutimana Danny bita Danny Nanone yaraye afunguwe ngo akurikiranwe ari hanze ariko asabwa kuzajya yitaba Umushinjacyaha buri wa Gatanu wa nyuma wa buri kwezi.
Icyemezo cy’Urukiko cyasomwe kuri uyu wa Kane saa munani z’amanywa.
Urukiko rw’ibanze rwa Kicukiro rwafashe icyemezo cyo ‘kurekura by’agateganyo’ umuhanzi Danny Nanone, umaze igihe afunzwe akekwaho gukubita umugore babyaranye.
Rwemeje ko nta mpamvu yatuma Ntakirutimana Danny afungwa by’agateganyo, ahubwo ko yafungurwa akajya yitaba Umushinjacyaha ukurikirana dosiye ye buri wa gatanu wa nyuma wa buri kwezi.
Urukiko rwanzuye ko Ntakirutimana Danny ahita afungurwa, rwibutsa ababuranyi ko bafite iminsi itanu yo kujurira.
Danny Nanone yunganiwe na Me Twagirayezu Joseph.
Ubushinjacyaha bwo bwari bwaregeye urukiko rwa Kicukiro busaba ko Danny afungwa by’agateganyo iminsi 30.
Bwavugaga ko Danny yagize uruhare mu gukubita umugore babyaranye witwa Moreen, ubu umwana wabo akaba afite imyaka hafi 10.
Taliki ya 22, Nzeri, 2022 uriya mugore yatumyeho Danny ngo aze arebe uko umwana bafitanye amerewe.
Icyo gihe yamubwiye ko umwana arwaye ndetse ngo ararembye.
Ntakirutimana Danny yarahageze ahubwo asanga umwana ari muzima.
Bivugwa ko umugore yatangiye kumutuka, amubwira ko ari “umugabo w’imbwa”.
Uwo mugore yafunze igipangu ngo atangira gukubita Danny Nanone urubaho rwarimo ndetsengo amuruma ukuboko.
Muri iyo mirwano Danny Nanone yakomeretse ku jisho.
Abatangabuhamya babibonye mu buhamya batanze mu Bugenzacyaha tariki 25, Nzeri, 2022 bemeje ko uriya umugore wabyaranye na Danny ariwe wabaye gashozantambara, akubita Danny Nanone ari nako amutuka.
Nk’aho bidahagije, amakuru avuga ko uriya mugore yahise ajya kurega Danny Nanone avuga ko yamukubise amuziza ko yamusabye gukuramo inda y’amezi abiri yamuteye undia akabyanga.
Yaregega avuga ko Danny yamukubise imigeri mu nda kugira ngo iyo nda ivemo.
Mu bushishozi bw’urukiko, Danny Nanone yaje kurekurwa kandi abamwunganira byabashimishije.


text:
IBYO WAKWITAHO MU GUFATA IMODOKA YAWE NEZACar Maintenance
- November 19, 2020
- blog
- Posted by Saba brother
- Leave your thoughts
Gufata imodoka neza ni iby’ingenzi kugira ngo ihore igufasha mu buzima bwa buri munsi ! Bituma kandi itagushyira mu ngorane z’impanuka kuri wowe nabo muri kumwe ! Dore bimwe mu byagufasha kugira ngo imodoka yawe itazaguteza ibibazo
Urutonde rw’ibyo ugomba gusuzuma buri gihe
Amapine (Inspect and Maintain Tires)
Ugomba kureba niba umwuka urimo uhagije, cg atari mwinshi urenze urugero, jya ugira akamenyero ko guca kuri station bagupimire ko umwuka ari sawa, ko ukwiye ! Umwuka mwinshi cyane cg muke cyane, ushobora kuguteza impanuka ! Nyuma ya km 10,000 ugomba gusuzuma amapine ukareba uko ameze, byaba byiza ukayahindura! Cyane cyane ko inaha muri ibi bihugu byacu tugura amapine yavuye hanze yarakoze !
GUHINDURA AMAVUTA
Buri gihe ugomba kureba no guhindura amavuta igihe iyo kigeze kugira ngo moteur ihore ikora neza ! Hindura amavuta mu gihe cyateganijwe iyo kigeze, hari za KM ziba zaragenwe kugira ngo uhindura amavuta !
Ushobora kwihindurira amavuta cg ukayijyana ku mukanishi, ushaka kuyihindurira hari iby’ibanze ugomba kuba uzi barakweretse ! Ugomba no kumenya ubwoko bw’amavuta meza agendanye n’imodoka yawe, ugomba no kumenya ko hari n’amavuta ushobora gushyira muri moteur yawe ikangirika.
– KUREBA IBIPIMO BY’AMAVUTA cg AMAZI
Hari ubwoko bw’amavuta atandukanye ugomba kwitabwaho ku rugero rwayo kugira ngo imodoka ihore ifite moteur ihumeka neza cg ikora neza
Amavuta agombwa kwitabwaho
• Amavuta ya moteur (Engine oil)
• Amazi ya RADIATEUR ( coolant)
• Amavuta yagenewe direction (Power steering fluid)
• Amavuta ya feri (Brake fluid)
Ibi tuvuze haruguru iyo bititaweho bishobora gutuma imodoka yawe yangirika ushobora kumenya ubwoko bwayo mavuta bitewe nuko asa !
AMATARA
Itara ryamenetse cg ampoule yahiye ni ibintu bigomba guhita bihindurwa igihe cyose bibabayeho ! Itara nabwo rishobora kuba ridatanga urumuri byatewe na fizibule( Fusible/ fuse) yahiye igomba gusimbuzwa, icyo gihe bisaba kureba umukanishi akareba niba atari ampule cg fusible ! Birakenewe kandi ko amatara yozwa kugira ngo urumuri rujye rugaragara !
Guhindura udupira twoza parebrise (Wiper/Essuie Grace)
Iyo essuie grace zidakora ningombwa ko zihindurwa cyane cyane muri iki gihe cy’imvura, kuko bishobora gutuma utabona imvura iri kugwa, bikaba byaguteza impanuka.
Guhindura filtre y’umwuka ( Change Your Engine Air Filter)
Filter (Akayunguruzo k’umwuka winjira muri moteur, gakumira n’ivumbi ry’injira muri moteur) bikaba byaterwa n’imihanda imodoka iba yaciyemo n’ndi myanda bishobora gutuma ingufu za moteur zigabanyuka, ni ngombwa gusuzumisha filter, byaba ngombwa igahindurwa !!
Gusuzumisha Imodoka (Regular Checkups)
Rimwe na rimwe gusuma imodoka bishobora gukorerwa no mu rugo, cg bigakorwa n’abakanishi babifitiye ubumenyi ! Ugomba kujyana imodoka ku mukanishi mu gihe ubona hari udutara dutukura twaka muri tableau y’imodoka mu gihe utari usanzwe utubona (check engine light) . Abakanishi babizi bazagusuzumira imodoka bakoresheje Imashine (Car’s on-board diagnostics (OBD-II)
Gusuma feri (Brakes Check)
Suzuma buri gihe bande freins (brake pad) z’imodoka yawe . Mu gihe utwaye imodoka, ujye wumva nufata feri ko nta gasaku, cg ko nta kindi gihinda mu gihe ufashe feri, ibyo iyo bihari ugomba guhita wihutira kureba abakanishi kuko utabyitondeye byaguteza impanuka, ngira ngo ujya wumva bavuga ngo imodoka yabuze feri !
Girira isuku imodoka yawe uyogesha
Imodoka yawe guhorana isuku yogeje byarinda irangi ryayo kononekara. Bishobotse byaba byiza kuyirinda izuba, uyishyira muri parking isakaye kugira ngo izuba ritangiza irangi !
Kwibuka kureba ku Byangombwa ko bitarengeje igihe (Controle technique / Insurance)
Nkuko utagomba kwibagirwa gusuzuma amavuta ya moteur n’amazi ya radiateur mbere yo gutwara imodoka, ni byiza kwibuka kunaga akajisho ku byangombwa byawe ukareba ko bitarengeje igihe. Hari igihe umuntu afata urugendo rwa kure yagera mu nzira bamuhagaritse abashinzwe umutekano mu muhanda, bagasanga assurance yarashize , ati : sinabyibukaga ko yashize ! Atari nibyo uramutse ukoze impanuka wabihomberamo !
Umwanditsi


text:
Ese wagombye kwemera Ubutatu?
Abantu barenga miriyari ebyiri ku isi, bavuga ko ari Abakristo. Abenshi muri bo bari mu madini yigisha Ubutatu. Iyo nyigisho ivuga ko Data, Umwana n’umwuka wera bagize Imana imwe. Inyigisho y’Ubutatu yaje kwemerwa ite? Ariko hari ikindi kibazo cy’ingenzi. Ese iyo nyigisho ihuje na Bibiliya?
BIBILIYA yarangije kwandikwa mu kinyejana cya mbere. Inyigisho zaje kuvamo iy’Ubutatu zatangiye guhimbwa mu wa 325, mu nama yabereye mu mugi wa Nicée muri Aziya Ntoya, ubu hakaba hitwa Iznik muri Turukiya. Icyo gihe hari hashize ibinyejana birenga bibiri Bibiliya irangije kwandikwa. Hari inkoranyamagambo y’Abagatolika yavuze ko Inama yabereye i Nicée ari yo yasobanuye bwa mbere inyigisho za kiliziya, hakubiyemo iyerekeye Imana na Kristo. Ariko se kuki icyo gihe ari bwo bibutse ko ari ngombwa gusobanura ibyerekeye Imana na Kristo, nyuma y’imyaka ibariwa mu magana Bibiliya irangije kwandikwa? Ese ni ukuvuga ko Bibiliya idasobanura neza izo ngingo z’ingenzi?
ESE YESU NI IMANA?
Igihe Constantin yabaga umwami w’Ubwami bw’Abaroma, abiyitaga Abakristo icyo gihe ntibavugaga rumwe ku birebana n’isano iri hagati y’Imana na Kristo. Baribazaga bati “ese Yesu ni Imana cyangwa yaremwe n’Imana?” Kugira ngo Constantin akemure icyo kibazo yatumije abayobozi ba kiliziya mu nama yabereye i Nicée. Ntiyari agamije kumenya ukuri ku birebana n’iyo nyigisho, ahubwo yashakaga ko idini ridateza amacakubiri mu bwami bwe.
“Kuri twe hariho Imana imwe, Data.”—1 Abakorinto 8:6
Constantin yasabye ba musenyeri babarirwa mu magana bari bitabiriye iyo nama kuganira kuri icyo kibazo bakagifatira umwanzuro bahurijeho, ariko ntibabyumvikanyeho. Nyuma yaho yahaye abari muri iyo nama igitekerezo cyo kumvikana ku nyigisho ivuga ko Yesu “asangiye kamere” (homoousios) na Se. Iryo jambo ridashingiye kuri Bibiliya, ahubwo rikaba rishingiye kuri filozofiya ya kigiriki, ni ryo ryaje kuvamo inyigisho y’Ubutatu, yaje kuba imwe mu nyigisho z’ibanze za Kiliziya. Koko rero, mu mpera z’ikinyejana cya kane inyigisho y’Ubutatu yari yarahawe ibisobanuro ifite ubu, harimo n’ibivuga ko umwuka wera ari umuperisona wa gatatu mu bagize ubutatu.
KUKI IBYO BYAGOMBYE KUGUSHISHIKAZA?
Yesu yavuze ko “abasenga by’ukuri bazasengera Data . . . mu kuri” (Yohana 4:23). Uko kuri kwanditswe muri Bibiliya (Yohana 17:17). Ese Bibiliya yigisha ko Data, Umwana n’umwuka wera ari abaperisona batatu bagize Imana imwe?
Luka 22:41-44). Icya gatatu, ni isano Yesu yari afitanye n’abigishwa be. Na nyuma y’uko Yesu azukira kujya aho ibiremwa by’umwuka biba, yise abigishwa be “abavandimwe be” (Matayo 28:10). Ese abo bigishwa bavaga inda imwe n’Imana Ishoborabyose? Oya. Icyakora binyuriye mu kwizera Kristo Umwana w’imfura w’Imana, na bo babaye abana ba Data (Abagalatiya 3:26). Noneho gereranya iyi mirongo yindi, n’inyigisho zemerejwe mu nama yabereye i Nicée.Icya mbere ni uko nta hantu na hamwe Bibiliya ikoresha ijambo “Ubutatu.” Icya kabiri, Yesu ntiyigeze avuga ko angana n’Imana. Ahubwo yasengaga Imana (
Icyo inyigisho zemerejwe mu nama yabereye i Nicée zivuga:
“Twemera . . . Nyagasani Yezu Kristu . . . ko asangiye kamere na Data, ni Imana yavuye ku Mana, ni Urumuri rwavuye ku rundi, Imana y’Ukuri yavuye ku Mana y’Ukuri.”
Icyo Bibiliya ibivugaho:
-
Yesu yaravuze ati ‘Data aranduta.’—Yohana 14:28. *
-
Nanone, yaravuze ati “ngiye kwa Data, ari we So, ku Mana yanjye ari yo Mana yanyu.”—Yohana 20:17.
-
“Kuri twe habaho Imana imwe, ari yo Mubyeyi.”—1 Abakorinto 8:6.
-
“Nihasingizwe Imana, Se w’Umwami wacu Yezu Kristu.”—1 Petero 1:3.
-
“Dore ibyo Amen [Yesu], . . . intangiriro y’ibyo Imana yaremye avuga.”—Ibyahishuwe 3:14, Bibiliya y’Ubuhinduzi bw’Isi Nshya. *
^ par. 13 Amagambo aberamye ni twe twayanditse dutyo. Uretse aho byavuzwe ukundi, imirongo yatanzwe aha yose yavanywe muri Bibiliya Ntagatifu.
^ par. 17 Igitabo cy’imfashanyigisho ya Bibiliya cyitwa Ni iki mu by’ukuri Bibiliya yigisha?, kirimo amasomo abiri. Irya mbere rigira riti “Ukuri ku byerekeye Imana ni ukuhe?” naho irya kabiri rikagira riti “Yesu Kristo ni nde?” Abahamya ba Yehova bashobora kuguha icyo gitabo cyangwa ukagisomera kuri www.jw.org/rw.


text:
Indimu ni zimwe mu mbuto ziboneka cyane iwacu mu Rwanda zikaba zifite ubushobozi bwo kuvura indwara nyinshi zitandukanye n’ubwo abantu benshi batabizi.
Kuba indimu zifite vitamines C zihagije na Flavonoids bituma zigira akamaro gakomeye mu gufasha kugira ubuzima bwiza muri rusange kuko indimu zifite ubushobozi budasanzwe bwo kuvura indwara nyinshi zitandukanye.
Aha hari bimwe mu bigize indimu n’icyo bikora mu gutuma umuntu agira ubuzima buzira umuze :
Byagaragaye ko liminoids ziba mu (…)
Indimu ni zimwe mu mbuto ziboneka cyane iwacu mu Rwanda zikaba zifite ubushobozi bwo kuvura indwara nyinshi zitandukanye n’ubwo abantu benshi batabizi.
Kuba indimu zifite vitamines C zihagije na Flavonoids bituma zigira akamaro gakomeye mu gufasha kugira ubuzima bwiza muri rusange kuko indimu zifite ubushobozi budasanzwe bwo kuvura indwara nyinshi zitandukanye.
Aha hari bimwe mu bigize indimu n’icyo bikora mu gutuma umuntu agira ubuzima buzira umuze :
Byagaragaye ko liminoids ziba mu ndimu zifite uruhare rukomeye mu kurwanya kanseri zitandukanye, muri zo twavuga nka kanseri yo mu kanwa, iy’uruhu, iy’ibihaha, iy’amabere ku bagore, kanseri y’igifu ndetse na kanseri y’amara.
Iyo umuntu ariye vitamine C bigabanya ibyago byo kurwara indwara z’imitsi ndetse bikarinda uturemangingo tugize umubiri kwangirika.
Mu ndimu kandi dusangamo Alkaloid synephrine ifite ubushobozi bwo kugabanya cyane ikorwa rya Cholesterol ifite ingaruka mbi nyinshi mu mubiri iyo ibaye nyinshi.
Indimu rimwe iba ihagije ku umugabo kugira ngo agire amasohoro afite ubushobozi bwo kubangurira intanga ngore ku buryo bwihuse cyane. Vitamin C, irinda amasohoro y’umugabo kuba yakwangirika bishobora kuba intandaro y’ubumuga butandukanye ku mwana uzavukaka.
Mu ndimu haba harimo Flavonoids na Vitamin C bikaba byaravumbuwe ko bigabanya ibyago byo kurwara indwara y’umutima kandi bikongera ubudahangarwa bw’umubiri.
Mu bushakashatsi bwakozwe bwagaragaje ko Flavonoid iba mu ndimu igabanya cyane ibyago byo kurwara indwara y’umuvuduko mwinshi w’amaraso izwi ku izina rya “Hypertension” mu rurimi rw’Icyongereza, irinda kandi ibyago byo kurwara indwara z’impyiko, ikarwanya ubusaza ndetse n’indwara z’igifu.
Mwiboneye rero ko dushobora kwirinda indwara nyinshi turamutse dukoresheje neza imbuto zera iwacu kandi ku buryo bworoheye buri wese.
indimu zifite vitamines C zihagije na Flavonoids bituma zigira akamaro gakomeye mu gufasha kugira ubuzima bwiza muri rusange kuko indimu zifite ubushobozi budasanzwe bwo kuvura indwara nyinshi zitandukanye.
Yanditswe na Eddie Mwerekande/Muhabura.rw


text:
Abayobozi b’imiryango yigenga n’abikorera ku giti cyabo bafite aho bahurira mu gukusanya imyanda n’imicungire yayo, bahuye n’ubuyobozi bw’ikigo gishinzwe kurengera ibidukikije (REMA) kugira ngo babagaragarize itangizwa ry’umushinga ugamije kuvangura imyanda ibora n’itabora.
Uwo mushinga ugamije gukumira no kurwanya icuruzwa ritemewe n’ubucuruzi bw’imiti n’imyanda ishobora guteza akaga mu rwego rw’amasezerano ya Bâle, Rotterdam na Stockholm.
Inkunga yatanzwe binyuze mu masezerano mpuzamahanga yashyizweho umukono n’ibihugu bitandukanye mu kurengera abantu n’ibidukikije, gukumira imiti itemewe mu Rwanda n’imyanda igira ingaruka ku bimera n’abantu.
Ngarukiye Evariste, Umuyobozi w’itsinda rya BIDEC (Bureau des Initiatives Comities), ikora ifumbire y’imborera ikoresheje imashini, nyuma yo kubona ko imyanda yo mu rugo ari ikibazo, iyo myanda iyo bamaze kuyitunganya bifashishije iyo mashini bayigurisha ku bahinzi bashaka ifumbire mu mirima yabo, bityo bakabona umusaruro w’ibihingwa. Bakorera mu Turere twa Musanze na Rubavu.
Ati “Imashini ifite ubushobozi bwo gukora toni ziri hagati ya 20 na 40 ku munsi z’ifumbire ikoreshwa mu murima, bitewe n’ikirere”.
Léon Hakizamungu, impuguke mu kigo cy’ubuhinzi cy’u Rwanda (RAB), yavuze ko hari ubwoko 52 bw’imiti itemerewe gukoreshwa mu Rwanda, harimo 16 ikoreshwa mu nganda, 35 ikoreshwa mu buhinzi n’ubworozi. Umushinga uzafasha gukusanya iyo miti itemewe.
“Inzuki ni imwe mu nkomoko ikwirakwiza uburozi bwica udukoko, niyo mpamvu mu gitondo n’igicamunsi ari bwo imiti yagombye guterwa mu bihingwa inzuki zikiri mu mutiba, kubera ko zitateguwe neza ubuki bushobora kwangizwa n’abantu, bikaba bisaba amahugurwa yimbitse “.
Aba bayobozi basobanuriwe uburyo imyanda ishobora kwambukiranya imipaka, ijyanywa mu kindi gihugu bitewe n’uko hari igihugu gifite ubushobozi bwo gutunganya imyanda, bikaba bisaba ko hajyaho ubwumvikane bwambukiranya imipaka, kuko bitabaye ibyo, igihugu kitubahirije amasezerano gishobora guhanwa.
Béatha Akimpaye, Umuyobozi muri REMA, ushinzwe kurengera ibidukikije, mu ijambo rye yavuze ko uwo mushinga uzatwara miliyoni 250 uzafasha kongera ubushobozi bw’inzego za Leta n’abikorera ku giti cyabo, inkunga yatanzwe n’Umuryango w’Abibumbye, mu rwego rwo gucunga imyanda no kurengera ibidukikije.
Mu masezerano 18 yashyizweho umukono n’u Rwanda, 4 ni ugucunga imyanda no kurandura merikire. hari n’indi nkunga ya miliyali 6 igamije kurengera no kwita ku bidukikije.
Abaturage barashishikarizwa kujugunya imyanda yangirika kandi idashobora kwangirika aho imyanda ya pulasitike itunganyirizwa, ikongera gukoreshwa, ndetse n’ibikoresho bya mudasobwa bigezweho nka mudasobwa, firigo, amaradiyo na televiziyo byashaje bishyikirizwa ikigo cya Enviroserve kugira ngo kibinagure, icyo kigo gifite ubushobozi bwo gukoramo ibindi bikoresho. Kwirinda imiti ishobora kugira ingaruka ku bantu no ku bidukikije.
Ishyirwa mu bikorwa ry’umushinga ririmo RRA, RICA (Ikigo gishinzwe ibiyobyabwenge n’ifumbire), Polisi. Abaturage barasabwa guhindura imyumvire ku micungire y’imyanda, harimo n’ubukangurambaga.
Kubungabunga ibidukikije ni ikibazo cyagarutsweho, harimo n’u Rwanda, kuko ikibazo cya Ozone kimaze gukemuka. Béata yagize ati “Amasezerano y’amateka yatanze umusaruro, akayunguruzo k’izuba katangiye gukira, kandi ibihugu 137 bimaze kubisinyira.”
Uyu mushinga ugamije kongerera ubushobozi ibigo, gucunga imiti n’imyanda y’ibidukikije, inkomoko yabyo ni amasezerano mpuzamahanga yo kurengera ibidukikije, gucunga imyanda izafasha kugabanya imiti (uburozi) haba mu nganda, mu mashuri, mu bitaro, aho imyanda na imiti ikoreshwa mubuzima bwa buri munsi, gucunga iyo myanda, inyamaswa no kubungabunga urusobe rwibinyabuzima.
Basanda Ns Oswald


text:
Menya Amahame 10 wagenderaho kugira ngo usenge neza ( Ten principles of prayers).
Mu iteraniro ryera ryo ku wa 9 Gicurasi 2021 umwigisha w’ijambo ry’Imana akaba n’umuyobozi wa CEP UR Huye campus GASHUGI Yves yagarutse ku mahame 10 wajyenderaho kugira ngo usenge neza ndetse n’imirongo ya Bibiliya iyashyigicyira n’ingero zitandukanye kuri aya mahame.Uko amahame akurikirana n’ubusobanuro bucye kuri buri hame naho warisanga muri bibiliya twabibejyeranyirije kuri ubu buryo bukurikira:
1) Priority (Amasengesho ni ngombwa). Gusenga ntitugomba kubikora kuko twabonye umwanya ahubwo ibikorwa byacu byose biba bikwiye gutangirwa, bigakorerwa ndetse bikanasorezwa mu isengesho. Bibiliya muri Mariko 1:35- ugakomeza hatugaragariza ukuntu Yesu nawe ubwe yasengaga, amateka kandi atubwira ko Yesu yasengaga amasaha ane hagati ya saa cyenda na saa moya za mu gitondo natwe gusenga dukwiye kubigira ibya ngombwa mu buzima bwacu.
2) Promising in God’s word( Gusengera mu ijambo ry’Imana) Iyo usomye mu gitabo cy’umuhanuzi Daniel 11:1-ugakomeza hatugarariza neza imbaraga zo gusengera mu ijambo ry’Imana. Ubutumwa bwiza uko bwanditswe na Matayo 28: 19-20 (guhindura kwizera kuzabazana ahubwo tugasengera kwizera kuzatujyana). Akenshi dusengera abandi kubera yuko kubahugura byatunaniye.
3)Purpose( Kugira intego mu masengesho) Gusenga bifite intego bigira umumaro iyo usomye ubutumwa bwiza uko bwanditswe na Luka 8:40-48 ubona neza akamaro ko gusenga amasengesho afite intego kuwayasenze. Imbaraga z’amasengesho ntabwo zigaragarira mu bwinshi bw’amagambo tuvuga dusenga ahubwo zigaragarira mu kwizera tuyasenganye,Kuko Imana ntisubiza ibyo dusenga ahubwo isubiza kwizera kuri mu masengesho.
4)Private business ( Umwihariko w’umuntu mu masengesho) Kugira umwihariko mu bigira umumaro mwinshi mu mibereho y’umunyamasengesho iyo usomye ubutumwa bwiza uko bwanditswe na Yohana 4:21-23. Umwigisha w’ijambo ry’Imana kuri uyu munsi yavuze ko Imana ikugirira ibanga aho abantu batarikugirira yo irarikugirira. Amasengesho nagusengeye ushobora kuyibagirwa ariko ayo watuye mu kanwa kawe wowe ubwawe ntuyibagirwa.
5) Plan (Amasengesho agomba kuba yapanzwe) Kugira ngo usenge amasengesho agende neza agomba kuba yapanzwe. Iyo usomye bibiliya mu butumwa bwiza uko bwanditswe na Luka 14:28 ubona neza akamaro ko gusenga amasengesho yateguwe. Gutegura amasengesho usenga bijyana n’intego ufite muri ayo masengesho.
6) Praise (Amasengesho agomba kuba arimo gushima) Kugira ngo amasengesho agende neza ugomba gusenga Imana ariko unayishima ibyiza yakoze. Umwigisha yagize ati:” Amasengesho yahano iwacu usanga twibuka Imana ibibazo tukibagirwa kuyishima”. Birakwiye ko mu mwanya w’amasengesho hakwiye kubamo n’umwanya wo gushima Imana.
7) Punity (Kwera) Kugira ngo amasengesho ugiye gusenga nanone agende neza, ugomba kuba wayakoze wiyejeje. Iyo usomye bibiliya mu rwandiko Pawulo yandikiye Abefeso 4:7- ugakomeza ubona neza imbaraga z’amasengesho umuntu yakoze yejejwe.
8) Power (lmbaraga) kimwe mu bintu byagufasha kugira ngo amasengesho yawe agere ku Mana ni ukugira imbaraga mu masengesho ukora. Iyo usomye bibiliya mu butumwa bwiza uko bwanditswe na Luka 22: 39-46 ubona neza akamaro ku kugira imbaraga mu masengesho ndetse n’imbara z’amasengesho akoranywe imbaraga.
9)Perverance(Kwihangana cyangwa guhatana) Amasengesho kugira ngo ajyende neza azanajyere ku ntego yayo ugomba guhatana kandi ukihangana ibi ubona neza iyo usomye bibiliya igitabo cy’umuhanuzi Yesaya 62:6- ugakomeza ubona neza akamaro ko kwihangana mu gihe wasenze cyangwa usenga.
10) Practice (Gushyira mu bikorwa): Ikindi kintu cy’ingenzi mu gihe uri imbere,uri gusenga Mwenedata ugomba kwiiga gushyira mu bikorwa ibyo wasengeye. Ibi ubibona neza iyo usomye muri Zaburi 1:1- ugakomeza. Umwigisha yagize ati:” Niba usengera ngo ureke kugira amagambo menshi yavemo, niba usengera kureka ubusambanyi va muri iyo mimerere cyangwa utandukane nabikora”. Niko gushyira mu bikorwa neza ibyo unsengera.
Umwigisha w’ijambo ry’Imana kuri uyu munsi GASHUGI Yves yasoje avuga ko aya mahame iyo ugerageje kuyashyira mu bikorwa amasengesho yawe agera ku Mana awumura nk’umubavu mwiza,Benedata dukwiye kugerageza kugendera kuri aya mahame nkabakirisitu bizadufasha muri uru rugendo turimo rujya mu Ijuru,Shalom.
1,850 total views, 2 views today
2 COMMENTS
-
murakoze Imana ibakomeze
-
amen


text:
Urubyiruko rwakoze porogaramu ya Kudi Books izajya yifashishwa mu icungamutungo ku bufatanye na CRS
Bamwe mu itsinda ry’urubyiruko rwakoze porogaramu ya mudasobwa Kudi Books yifashishwa mu icungamutungo babifashijwemo na CRS barishimira urwego bagezeho mu gukoresha ikoranabuhanga, ko ibyo bakora bizaba ibisubizo bizakemura ibibazo urubyiruko rucuruza, ruhura nabyo.
Hakizimana Eraste ni umworozi w’inkoko, avuga ko bagorwaga no kwandika mu bitabo ndetse no kubigendana kuko babaha batizeye umutekano wabo, ariko nibahabwa iyi porogaramu bazajya bicungira utungo wabo aho bzajya baba baherereye.
Yagize ati” Iriya porogaramu bagiye kuduha twacungaga umutungo w’ibyo dukora twifashishije ibitabo, ariko nkanjye w’umworozi byangoraga kuko hari nk’igihe najyaga kudaha amazi igitabo kikaba kiguyemo, umvura yanyagira kigatota, naba nagiye nko mu nama bikansaba kubigendana, iyi porogaramu izamfasha kuko nzaba nyigendana mbasha gucunga umutungo wanjye aho nzajya mba ndihose”.
Ubukombe Pacific ni umwe mubagize itsinda ry’urubyiruko ryakoze porogarame ya mudasobwa kuri Kudi Books yifashishwa mu icungamutungo, avuga ko iki gitekerezo cyaje nyuma yo kubona ba rwiyemezamirimo bato, abenshi mu gucunga umutungo wabo bifashisha ibitabo.
Yagize ati ” Kudi Books ni porogaramu iri kuri web site, na Mobil application turi buze gushyira hanze aha vuba ikaba ikemura ibibazo bya ba rwiyemezamirimo badafite abacungamutungo babigize umwuga, kandi na none, bashobora gusanga abo bacungamutungo kuburyo buhenze, ariko noneho kudi books nicyo ibakorera yakorewe ba rwiyemeza mirimo abato n’abaciriritse kugirango babashe kumenya uko umutungo umeze muri bizinesi zabo, uko amafaranga yinjira n’uburyo asohoka, ibyo baranguye inyungu byagize. Hari nkaho wajya ukabaza amafaranga bungutse bake nibo bahita bayakubwira bisaba ko abanza kujya mugitabo akandika ibyo yacuruje nibyo yakopye, riko kudi books izajya ibafsha yifashishije ikoranabuhanga”.
Iyo porogaramu ya mudasobwa yifashishwa mu icungamutungo yakozwe nurubyiruko igiye kugezwa kubandi ba rwiyemezamirimo bo murubyiruko bakiri bato, bikozwe n’umuryango mpuzamahanga w’abepisokopi gatorika wo muri Amerika CRS.( Catholic Relief Services).
Jude Marie Banatte uhagarariye CRS mu Rwanda avuga ko gufasha urubyiruko rw’uRwanda rufite imishinga y’ikoranabuhanga bigamije gufasha igihungu kugera ku ntego z’iterambere cyihaye.
Ati” Dukorera mu bihugu birenga ijana kw’isi kandi URwanda ni kimwe muri ibyo bihugu, igituma ibi dukora mu Rwanda aringenzi cyane, nuko 70% by’abaturage biki gihugu ari urubyiruko ubwo rero ushaka gutanga umusanzu wawe w’iterambere ry’igihugu ukwiye gufasha urubyiruko kuko niyo ntambwe ya mbere igeza ku iterambere ry’ubukungu ryifuzwa”.
Itetero Solange Umuyobozi mu kuru ushinzwe iterambere ry’urubyiruko muri Minisitiri y’urubyiruko n’umuco agaragaza ko imishinga y’urubyiruko ijyanye n’ikoranabuhanga itaragera ku gipimo kifuzwa iyi Minisiteri igasaba urubyiruko gushyira imbaraga mu guhanga udushya mu ikoranabuhanga kandi tuzana impinduka.
Yagize ati” Mugushingira kubumenyi Ikoranabuhanga ni kimwe muby’ingenzi tugomba kwifashisha nk’igikoresho, ari nayo mpamvu habaho gahunda nkizingizi zifasha urubyiruko gukangukira ayo mahirwe, nibyo imishinga iracyari mikeya ntabwo iragera ku rwego twifuza ari nayo mpamvu dushishikariza urubyiruko rwose, gutekereza icyo bakora bifashishije Ikoranabuhanga kugirango bakemure ibibazo byugarije abanyarwanda, kuko ikorana buhanga rifasha muri byose”.
URwanda rufite icyerekezo cyo guteza imbere ikoranabuhanga rukifuza Kuba igicumbi cyaryo muri Afulika nisi yose muri rusange, byaba gukoresha ikoranabuhanga mu buhinzi, mu buvuzi ndetse no mu bucuruzi kuko Ikoranabuhanga riraza rikabaha igisubizo.
MUKANYANDWI Marie Louise


text:
Ubukungu
BRD N’Ikigo AMI Mu Bikorwa Byo ‘Gufasha Business Kuramba’
Kubera ko gucuruza mu buryo ubwo ari bwo bwose bigendana n’ibibazo byo guhomba, ni ngombwa ko habaho ubwishingizi kugira ngo ibihe bibi bitazatuma umucuruzi asubira ku isuka.
Icyakora hari abacuruzi bamwe bibwira ko ibigo by’ubwishingizi bihita byishyura umukiliya wabyo iyo ahuye n’icyago kikamuhombya.
Ibyo si byo kubera ko ibigo by’ubwishingizi nabyo bishyiraho ingamba z’uko bitazishyura rwiyemezamirimo wagize uburangare ibintu bye bikangirika.
Haba hagomba gukorwa ibyitwa situation assessment kugira ngo harebwe niba runaka ataragize uburangare bwatumye ibyo yakoraga byangirika.
Hari n’ababikora nkana, bagatwika cyangwa bakangiza ibintu runaka ngo birashaje bibwira ko ibigo by’ubwishingizi biri bubishyure bakagura ibishyashya.
Siko buri gihe bigenda!
Mu rwego rwo guhugura abacuruzi n’abandi bakora mu nzego zigendanye n’ubucuruzi, Banki Nyarwanda y’iterambere, BRD, ifatanyije n’ikigo kitwa the African Management Institute batangije imikoranire mu guhugura abacuruzi uko bakwiye kwitwara birinda ko ubushabitsi bwabo bwajya mu kaga bityo bukuramba.
Ni mu rwego rwo gufasha ko ibyo bakora byaba bifite uburambe, ari ibintu birinzwe k’uburyo byazanahangana n’ibihe bibi by’ejo hazaza.
Ba rwiyemezamirimo 32 n’abashinzwe gukurikirana uko imirimo ikorwa( senior managers) bagera kuri 27 baherutse guhabwa impamyabumenyi zemeza ko hari ubumenyi bufatika mu gucunga ubucuruzi kugira ngo buzahangane n’ibizazane bishobora kuzaza mu buryo butunguranye.
Ni muri gahunda bise ‘Survive to Thrive’.
Muri iyi gahunda, abahuguwe bigishijwe uko ibintu bitegurwa hashingiwe ku ngorane abandi bakora akazi nk’ako bahuye nabyo, bakabwirwa uko amafaranga yinjira, uko acungwa mu buryo burambye, uko abakiliya bitwara mu bihe bitandukanye n’ibindi.
Umuhango wo gutanga ziriya mpamyabumenyi hari n’abandi bayobozi mu nzego zirimo na Mastercard Foundation ari nabo batangije amasomo yo gufasha abacuruzi kuziteza imbere muri gahunda bise Hanga Ahazaza Initiative.’
Abantu bangana 94% by’abahuguwe, bavuga ko bangukiye cyane mu masomo bahawe.
Ikindi ni uko ngo 68% by’abo bashoboye guhanga indi mirimo ishamikiye kuyo bari basanzwe barashinze.
Umuyobozi w’ikigi AMI cyateguye iri gahunda witwa Malik Shaffy yashimye abahawe ariya mahugurwa, ko ababigishije batagosoreye mu rucaca.
Ati: “ Ndashima ba rwiyemezamirimo ko bize bakumva kandi bakamenya ko burya kuba rwiyemezamirimo habamo no kugenda ku magi wirinda ibyago bya hato na hato kandi n’ibibonetse bigashakirwa umuti. Ndishimira ko ubu nshoboye kwitabira umuhango wo guha impamyabumenyi abahuguwe kandi bikaba bikozwe imbonankubone kuva COVID-19 yaduka .”
Umuyobozi wa Banki Nyarwanda y’Iterambere Madamu Pitchette Kampeta Sayinzoga avuga Banki ayoboye imaze igihe ishyiraho uburyo bwafasha abaturage kwivana mu bukene no gufasha ba rwiyemezamirimo kubona ibisubizo by’ibibazo bahura nabyo.
Abayobozi basabye abahuguwe kumva ko muri isi y’iki gihe abantu bagomba guhangana ku isoko bigakorwa hakurikijwe amategeko agenda ihiganwa mu bucuruzi ariko nanone abantu ntibibagirwe guhanga udushya no gukora cyane.


text:
Ese byararemwe?
Natural Systems
Ibinyabuzima bikoresha neza ingufu—Ese byararemwe?
Ese ubushobozi bwihariye ibinyabuzima bifite bwo gukoresha neza ingufu, hari icyo bukwigisha ku bihereranye n’inkomoko y’ubuzima?
Ibinyabuzima bitanga urumuri—Ese byararemwe?
Udusimba tumwe na tumwe nti dutanga urumuri gusa, ahubwo tunatanga urufite imbaraga ziruta iz’amatara ay’asanzwe. Tubikora dute?
Umubiri w'umuntu
Umubiri w’umuntu wisana
Abahanga muri siyansi bakoresheje bate ubwo bushobozi mu gukora ibikoresho bishya bya plastiki?
Inyamaswa zigenza
Ubwonko bw’ingugunnyi iba ku mpera y’isi ya ruguru—Ese byararemwe?
Menya ubushobozi bwihariye ifite bwo kongera kwisubiranya.
Ubwoya budasanzwe bw’agasimba ko mu nyanja
Inyamabere nyinshi ziba mu mazi akonje zigira uruhu rufite ibinure byinshi, bituma zishyuha. Ako gasimba ko gakoresha ubundi buryo.
Ururimi rw’injangwe—Ese byararemwe?
Injangwe zo mu rugo, zishobora kumara kimwe cya kane cy’amasaha zimara ziri maso, zisukura. None se zibikora zite?
Imikorere y’ubwanwa bw’injangwe
Kuki abahanga mu bya siyansi barimo bagerageza gukora robo zifite utwuma dufite ubushobozi bwo kumva nk’ubw’ubwanwa bw’injangwe?
Ubushobozi imbwa ifite bwo guhumurirwa—Ese byararemwe?
Ni iki abahanga mu bya siyansi barimo gukora kugira ngo bigane ubushobozi buhambaye bwo guhumurirwa imbwa ifite?
Ukuguru kw’ifarashi
Kuki ba injenyeri bananiwe kwigana imiterere yako?
Nyiramubande y’ijwi ry’agacurama—Ese byararemwe?
Ese inyamaswa ishobora kumenya aho ikintu kiri idakoresheje amaso?
Ururenda rw’igifwera
Abaganga bose bashobora gukoresha kore yakozwe bigana ururenda rw’igifwera, aho gukoresha indodo n’ibyuma.
Ibinyabuzima byo mu mazi
Uruhu rw’ifi yo mu bwoko bwa requin—Ese byararemwe?
Uko uruhu rw’ifi yo mu bwoko bwa requin ruteye biyirinda bite za mikorobe?
Icyubi cya Balene
Irebere ukuntu icyubi cy’iyo fi nini gikora.
Ifi nini ifite umubiri wisukura—Ese byararemwe?
Kuki amasosiyete y’amato ashishikajwe cyane n’ubushobozi buhambaye iyo fi ifite?
Ijwi ry’ifi yitwa Dauphin—Ese byararemwe?
Abahanga mu bya siyansi barimo barigana ubushobozi bw’ayo mafi kugira ngo barusheho gusobanukirwa ibintu bitandukanye.
Ururenda rw’ifi imeze nk’inzoka—Ese byararemwe?
Kuki itera ubwoba ibindi bisimba ariko igashishikaza abahanga?
Uruhu rutangaje rwa Kokombure yo mu nyanja
Ni iki gituma uruhu rw’ako gasimba rugira ubushobozi butangaje?
Ikinyamushongo gifite amenyo atangaje
Kuki amenyo y’ikinyamushongo akomeye kurusha ubudodo bw’igitagangurirwa?
Kore y’agasimba ko mu mazi
Hari agasimba ko mu mazi gakora kore ikomeye kuruta izikorwa n’abantu. Ariko abahanga ntibumva neza ukuntu ako gasimba gafata ku bintu bitose.
Utuguru tw’ikinyamushongo cyo mu mazi
Ikinyamushongo cyo mu mazi gifata ku bintu bikomeye. Suzuma uko babiheraho bagakora ibintu bakoresha mu bwubatsi, cyangwa bafatanya amagufwa y’umuntu.
Igikonoshwa k’ikinyamushongo cyo mu nyanja
Imiterere y’igikonoshwa k’ikinyamushongo cyo mu nyanja ituma gishobora kukirinda.
Ifi ihinduranya amabara
Abahanga barimo barigana iyo fingo bazakore imyenda ihindura ibara mu masegonda make
Urugingo rumurika rw’agasimba ko muri Hawayi
Ako gasimba gakora urumuri katagamije kubona cyangwa kugaragara.
Ukuboko gutangaje kw’igisimba kiba mu mazi
Abashakashatsi biganye ukuboko kw’icyo gisimba maze bakora robo ifite ukuboko gufite ubushobozi buhambaye.
Igikanka “gifite amaso” cy’ifi imeze nk’inyenyeri
Menya ibintu bitangaje biranga iyo fi yibera hasi mu nyanja.
Umurizo w’ifarashi yo mu nyanja
Abahanga barashaka kwigana umurizo w’iyo farashi bagakora robo zakoreshwa mu bintu bitandukanye.
Amafi yogera hamwe
Ni ayahe masomo twayakuraho akadufasha kwirinda kugongana kw’imodoka?
Ifi yitwa Remora—Ese byararemwe?
Ni iki gituma iyo fi ifata ku bindi binyabuzima byo mu nyanja?
Inyoni
Inyoni yibira mu mazi—Ese byararemwe?
Izo nyoni zibigenza zite ngo zinjirane mu mazi imbaraga nyinshi ariko ntizigire icyo ziba?
Amabara y’inyoni adashobora gucuyuka
Abantu bakora iki ngo bakore amarangi cyangwa imyenda idashobora gucuyuka, nk’uko bimeze ku mabara y’inyoni?
Ibaba ry’igihunyira
Imiterere y’ibaba ry’igihunyira ishobora kwifashishwa mu gukora ibyuma bitanga amashanyarazi akomoka ku muyaga bikora neza.
Amababa y’ibisiga bitumbagira mu kirere
Abakora indege bazigamye litiro miriyoni 7.600 za benzine mu mwaka umwe bitewe n’uko biganye amababa y’ibisiga.
Ibaba ry’inyoni yitwa penguin
Ni iki abahanga mu binyabuzima byo mu mazi bavumbuye ku birebana n’amababa y’iyo nyoni?
Inyoni yitwa Alubatorosi ikoresha imbaraga nke mu gihe iguruka
Menya ukuntu iyo nyoni ishobora kuguruka amasaha menshi idakubise amababa!
Igisiga kiguruka igihe kirekire kurusha ibindi
Menya urugendo rw’iminsi umunani icyo gisiga gikora, rugatangaza abantu.
Ibikururanda n'intubutubu
Umuserebanya ufite uruhu rukurura amazi
Bigenda bite ngo amazi azamuke avuye ku maguru y’uwo muserebanya, agere mu kanwa?
Umurizo w’ighangara
Bigenda bite ngo igihangara gisimbukire ku rukuta ruhagaze giturutse ahantu hatambika?
Urwasaya rw’ingona
Ingona ifite ubushobozi bwo guhekenya bukubye incuro eshatu ubw’intare n’ingwe, ariko inafite ubwo kumva ibiyikozeho buruta ubw’intoki z’umuntu. Menya ibanga ryayo.
Uruhu rw’inzoka
Ni iki gituma uruhu rw’inzoka ruramba ku buryo ishobora kurira ibiti bihanda, cyangwa ikagenda mu mucanga uyijomba?
Igikeri kibyara mu buryo bwihariye
Ni iki cyatumye umuhanga mu binyabuzima wemera ubwihindurize yemeza ko imiterere y’icyo gikeri itigeze ihinduka buhoro buhoro?
Udusimba
Ese byararemwe?—Uruyuki rufite ubuhanga buhambaye bwo kuguruka
Bigenda bite ngo uruyuki rurushe abapirote ubuhanga?
Ubushobozi budasanzwe bw’uruyuki
Ubuhanga uruyuki rukoresha rugwa buzafasha abantu gukora porogaramu iyobora robo ziguruka
Ikinyagu
Ibyo inzuki zamenye mu birebana no gukoresha neza ubuso, abahanga mu mibare batari barashoboye gusobanura kugeza mu wa 1999
Ibimonyo byirinda bite umubyigano?
Ibimonyo byirinda bite umubyigano?
Ijosi ry’ikimonyo
Utwo dusimba dushobora dute kwikorera ibintu bibirusha ibiro incuro nyinshi?
Ikimonyo gisukura ihembe ryacyo
Aka gasimba ko mu bwoko bw’inigwahabiri kaba kagomba guhora gasukuye kugira ngo kirinde ingorane. None se gakora iki kugira ngo gahorane isuku?
Ikimonyo kidatinya ubushyuhe bwo mu butayu
Icyo kimonyo cyihanganira ubushyuhe bukabije kurusha izindi nyamaswa. Ibanga ryacyo ni irihe?
Imibereho itangaje y’udukoko tumeze nk’inzige
Ikintu gitangaje kuri utwo dukoko ni uko tugaragara ibyumweru bike mu myaka 13 cyangwa 17.
Ubushobozi bwo gusimbuka bw’igihore
Bifite ubushobozi bwo gusimbuka neza kandi kuri gahunda.
Imyakura y’inzige ituma zitagongana mu gihe ziguruka
Ni iki gifasha inzige kutagongana mu gihe zimuka ari nyinshi?
Amatwi yumva cyane y’igihore
Amatwi y’igihore yumva nk’ay’umuntu. Ni iki abahanga mu bya siyansi bo muri iki gihe bakwigira ku bushobozi bwo kumva bw’icyo gihore?
Uko ibinyugunyugu by’amabara meza byimuka—Ese byararemwe?
Ese kuba ibinyugunyugu by’amabara meza bikora urugendo rutangaje iyo byimuka, byaba bigaragaza ko hariho Umuremyi?
Ibaba ry’ikinyugunyugu
Nubwo ibaba ry’ikinyugunyugu risa n’irisennye, rifite ibintu bibonwa gusa na mikorosikopi. Ibyo bintu bimaze iki?
Ibaba ry’ikinyugunyugu rikurura urumuri
Dore ikindi kintu gituma amababa y’ibinyugunyugu bimwe na bimwe akurura urumuri, uretse kuba afite ibara ry’umukara.
Ikinyugunyugu gihagarara gikoze inyuguti ya V—Ese byararemwe?
Ni ubuhe buhanga icyo kinyugunyugu gifite abahanga biganye, kugira ngo bakore ibyuma bitanga ingufu z’amashanyarazi akomoka ku zuba bikora neza kurushaho?
Ikinyugunyugu gifite ubushobozi buhambaye bwo kumva
Nubwo gifite ugutwi koroheje, hari ikintu gihambaye kirusha izindi nyamaswa zose.
Ibyumviro by’ikivumvuri cy’umukara
Ni iki abahanga n’abashakashatsi bakwigira kuri icyo kivumvuri?
Ubuhanga bw’ikivumvuri cyo mu mase bwo kumenya aho kijya
Ikivumvuri cyo mu mase kibwirwa n’iki aho kijya? Abantu bacyigana bate?
Itara ry’agasimba bita akanyenyeri
Ni mu buhe buryo ako gasimba kafashije abahanga kongera urumuri rw’amatara akoreshwa mu bikoresho bimwe na bimwe byo mu rwego rwa elegitoroniki?
Utubaba tw’isazi
Ese wigeze wibaza impamvu gufata isazi bigoye? Reba icyo abashakashatsi bagezeho.
Isazi ikora amasiporo ahambaye
Utwo dusimba dufite ubushobozi bwo gukata nk’ubw’indege z’intambara, kandi ikabikora mu kanya gato cyane.
Ibitagangurirwa
Ubwoko bw’igitagangurirwa kireba ibikezikezi
Icyo gitagangurirwa gipima gite intera kigomba gusimbuka? Kuki abashakashatsi bashaka kwigana ubwo buhanga?
Kore idasanzwe y’igitagangurirwa
Igitagangurirwa gikora inzu iriho kore imatira cg ntimatire bitewe n’igikenewe. Menya impamvu n’uko iyo kore iteye.
Ibimera
Igishishwa cy’urubuto rwitwa pomelo—Ese byararemwe?
Abashakashatsi batekereza ko igishishwa cy’urubuto rwitwa pomelo kizabafasha gite?
Ikimera gifite imbuto z’ubururu bushashagirana
Icyo kimera ntigifite intimatima y’ubururu, ariko gifite ibara ry’ubururu ritaboneka mu bindi bimera. Ni iki gituma kigira ibara ry’ubururu bushashagirana?
Ibimera bifite ubushobozi bwo gukora imibare
Abashakashatsi bavumbuye ko igiti cya sinapi gifite ubushobozi bwihariye.
Ibinyabuzima bitaboneshwa amaso
ADN ishobora kubika amakuru angana ate?
Menya impamvu ADN yiswe igikoresho cyo mu rwego rwa elegitoronike kibika amakuru menshi kurusha ibindi.
Udukoko dusukura amazi tuyavanamo peteroli
Kuki ari two dukora neza umurimo wo kuvana peteroli mu mazi, ugereranyije n’ikoranabuhanga rikoreshwa?


text:
Zaburi ya 95,6-7abc,7d.8-9,10-11
Nimwinjire, duhine umugongo twuname;
dutere ivi imbere y’Uhoraho waturemye.
Kuko we ari Imana yacu,
naho twe tukaba imbaga yo mu rwuri rwe,
n’ubushyo buragiwe n’ikiganza cye.
Iyaba uyu munsi mwakundaga mukumva ijwi rye!
«Ntimunangire umutima wanyu nk’i Meriba,
nko ku munsi w’i Masa, mu butayu,
aho abasekuruza banyu banyinjaga,
aho bangeragerezaga, n’ubwo bari barabonye ibikorwa byanjye.
Mu myaka mirongo ine nazinutswe iyo nyoko,
maze ndavuga nti ‘Ni imbaga y’umutima wararutse,
ntibazi amayira yanjye!’
Ni cyo cyatumye ndahirana uburakari
ko batazinjira mu buruhukiro bwanjye.»


text:
Kandama Jeanne
Karidinali Antoine Kambanda uherutse guhabwa inshingano nshya ntabwo azongera kwambara umwambaro yari asanganywe w’umweru ahubwo azajya yambara uw’umutuku mu gihe cyo gusoma misa, bitewe n’urwego yahawe na nyiri icyubahiro Papa Francis uyoboye Kiriziya Gatorika ku isi, ni mu gihe yari asanzwe ari Arikiyepisikopi wa Kigali, izo nshingano yazihawe ku 25 Ukwakira 2020, ubwo yari amaze gusoma isengesho rizwi nka Angelus (indamutso ya Malayika) i Vatican.
Kuko bigaragara mu mafoto n’ibirango bihabwa ba cardinal bashya, barimo Cardinal Antoine Kambanda, uherutse guhabwa uwo mwanya hamwe n’abagenzi be 12, harimo imyambaro ifite ibara ry’umutuku (Umuhemba, Rouge pourpre) bikaba bisobanura urukundo agomba kugirira Kristu na Kiriziya, kugeza n’ubwo ashobora guhara ubuzima bwe, kubera ukwemera n’ubudahemuka afitiye Kristu.
Ikindi kirango ahabwa ni impeta (Anneau Cardinalice) isimbura iyo yari asanzwe yambara mu gihe yari akiri Umwepisikopi, ingofero iranga ushyizwe mu rwego rwa Karidinali (Barette Cardinalice) hari n’inyandiko ya Papa imushyira ku rwego rwa Karidinali (Bulle avec le Titre).
Karidinali Antoine Kambanda, biteganyijwe ko azahabwa inshingano ku mugaragaro ku wa 28 Ugushyingo 2020, icyo gihe kimwe na bagenzi be bazaba binjiye mu mubare w’abajyanama ba hafi b’umushumba wa Kiriziya Gatolika ku isi.
Yagize ati ‘‘ubutumwa bundaje inshinga bushingiye kwita ku muryango, kuko ari igicumbi cy’ubukiristu,usanga harimo amakimbirane hagati y’abashakanye, batandukana, bacana inyuma, bigatuma bigira ingaruka no ku bana babo’’.
Agiye kandi kuzibanda ku kibazo cy’abangavu batwita imburagihe, kuko akenshi usanga abo baziterwa n’abagabo bakuze bafite imiryango, kandi ari bo bakagombye kubarinda iryo hohoterwa.
Karidinali Antoine Kambandani we mu nyafurika rukumbi wahawe izo nshingano kuri uwo munsi, uwo mwanya uhawe umunyarwanda nyuma y’imyaka 120 ivanjiri ntagatifu rigeze mu Rwanda.
Izo nshingano yahawe na Papa Francis, azakomeza no kuba Musenyeri (Mgr) afite rero uburenganzira bwo kugira uruhare mu gutora Papa akaba na we yaba Papa mu gihe agiriwe icyizere, ashobora kugira inama Papa mu gihe bibaye ngombwa, afite inshingano zo kuba hafi ya Papa uyoboye Kiriziya Gatolika ku isi.
Muri Afurika hari aba Cardinal 28 mu 133 ku isi bakiriho, u Rwanda rero rukaba rubaye igihugu cya 24 kigize aba cardinal muri Afurika. Mgr Karidinali Kambanda ni umwe mu aba Karidinali ukiri muto, kuko afite imyaka 62 akaba yaravutse ku wa 10 Ugushyingo 1958, naho umukuru muri abo ba cardinal akaba afite imyaka 97.
Mgr Kambanda Antoine yahawe ubupadiri na Papa Yohani Pawulo II ku wa 8 Nzeri 1990 ubwo yasuraga u Rwanda, muri Gicurasi 2013 yatorewe kuba Umushumba wa Diyosezi ya Kibungo, mu 2018 yahawe inshinagano zo kuyobora Arikidiyosezi ya Kigali.
Abo ba Karidinali uko ari 13 bashya bazimikirwa I Roma mu Butaliyani na Papa Francis ku wa 28 Ugushyingo 2020, aho ayo mataliki azaba uruhurirane n’umunsi w’ibonekerwa ry’abakobwa b’Abanyarwanda b’i Kibeho, aho bahawe ubutumwa na Bikira Mariya Umubyeyi wa Kibeho.
Tubibutse ko Mgr Kambanda yari asanzwe yambara imyenda y’umweru ariko mu gihe ahawe izindi nshingano zisumbuye zo kuba Karidinali, akaba azaba yambara imyenda y’umutuku bivuze kwitangira Kristu na Kiriziya.


text:
1. Ibikoresho byiza cyane byaguzwe hamwe na cheque nziza.
2. Buri gicuruzwa cyagenzuwe neza mbere yo gupakira.
3. Turi abahanga babigize umwuga imyaka irenga 25.
4. Icyemezo cyiburanisha cyangwa ibyemezo bivanze biremewe.
5. Ibicuruzwa bya OEM biremewe.
6. Gutanga vuba.
7) Ubwoko ubwo aribwo bwose bwa casters hamwe niziga birashobora gutegurwa.
Twakoresheje tekinoroji igezweho, ibikoresho nibikoresho byujuje ubuziranenge kugirango tumenye neza ibicuruzwa byacu, byoroshye kandi biramba.Mubihe bitandukanye, ibicuruzwa byacu byambaye, kugongana, kwangirika kwimiti, kurwanya ubushyuhe buke / hejuru, kutagira inzira, kurinda hasi nibiranga urusaku ruke.
Kwipimisha
Amahugurwa
Hano harahantu henshi muri supermarket izakoresha casters, twese hamwe tubita amakarito ya supermarket, nkibikoresho byamagare ya supermarket, ububiko bwa supermarket nibindi.Ibicuruzwa bya supermarket bikoreshwa cyane cyane gushyirwa munsi yimizigo yimizigo.Trolleys hamwe nuburiri ntibikenewe kuzamurwa gusa mububiko ahubwo binatezwa imbere mububiko.Hano hari abantu benshi mububiko kandi hari amasahani menshi, kuburyo guhinduka kwa trolley ari hejuru.Nibihe bisabwa kugirango hatorwe abaterankunga muri supermarket?GLOBE CASTER ikurikira irakumenyesha ikoreshwa ryibikoresho bya nylon kumasoko ya supermarket:
Hazaba hari nylon nyinshi zifata supermarket, cyane cyane witondere kudakoresha ibiziga byuma cyangwa reberi.
None se kuki uhitamo ibikoresho bya nylon kugirango ukore supermarket?Kuberako ibiziga bya nylon bituje kandi birwanya kwambara, kandi bifite ubuso bunoze hamwe na coefficient de fraisse nkeya, kuburyo byoroshye gukoresha.Kubikorwa byo gutwara imizigo muri supermarket, igikenewe nukwimura imizigo kugirango ibike akazi kandi yoroheje.
Gisesengura ibyangiritse kuri trolle zimwe na zimwe zishaje hamwe na gare iringaniye muri supermarket.Impamvu nyamukuru yangirika akenshi ni kwangirika kwibice bya caster, kandi ibyuma bifite ibikoresho bya reberi hamwe namagufa yimbere imbere byangiritse.Birasanzwe ko abaterankunga basiba hanze ya reberi nyuma yigihe kinini cyo kuyikoresha.Caster ikozwe mubikoresho bya nylon, kubera ko ibikoresho bya nylon bifite gupfunyika neza, kandi kubera ko ibikoresho bya nylon byoroshye kandi bidashobora kwihanganira kwambara, ibikoresho bigabanya amahirwe yo gukuramo mugihe cyo kuyikoresha.
Muri make, ibikoresho bya nylon nibikoresho byambere bikoreshwa kubatwara supermarket, kubera ko igihe kirekire cyigihe cyumurimo wabatwara supermarket, nibyiza, kandi bakeneye no kuba byiza kandi byoroshye gukoresha.Kubwibyo, ibikoresho bya nylon mubisanzwe bikoreshwa mugukora casters ahantu nka trolle ya supermarket!


text:
Uyu mwana wiga mu mwaka wa gatatu w’amashuri abanza afite impano idasanzwe yo kuririmba kuko yabitangiye afite imyaka itanu y’amavuko yiga mu wa mbere.
Ni umwana uganira adategwa atanga ibitekerezo bisobanutse ku buryo bigararagara ko ashabutse. Ni uwa gatatu mu muryango akaba ari na we muto kuko afite basaza be babiri akurikira.
Mu kiganiro yagiranye na IGIHE yavuze ko impano yo kuririmba yayikuye kuri mama we uririmba muri Korali Ijuru ya katedarale ya Butare ariko nanone kuririmba yabikundishijwe n’abahanzi barimo Aline Gahongayire na Tom Close.
Ati “Nabonaga kuri televiziyo Aline Gahongayire aririmba nkumva nanjye nshaka kuririmba nka we. Undi muhanzi nkunda ni Tom Close kuko na we aririmba neza.”
Kugeza ubu amaze gusohora indirimbo esheshatu ari zo Yezu Wanjye; Ni Wowe Mana; Mama- Papa; imihigo Yacu; Niyubahwe na Tuzahora Tukwibuka.
Avuga ko ku nshuro ya mbere yatangiye kuririmba asubiramo indirimbo z’abandi bahanzi ariko aza gutangira kujya yandika ize, ababyeyi be bakamufasha kuzikosora.
Mu ndirimbo ze harimo izigera kuri ebyiri yandikiwe n’umuhanzi Jean Marie Vianney Mbonyizina [aherutse kwitaba Imana] wamwumvise aririmba yiyemeza kumushyigikira.
Ati “Nagiye niyandikira indirimbo, Mama akamfasha kuzikosora ariko hari ebyiri nandikiwe na Muzehe [Marie Vianney Mbonyizina]. Yanyandikiye iyitwa Mama- Papa n’indi yitwa Imihigo Yacu.”
Marie Vianney Mbonyizina akimara kwitaba Imana, Louange yahise amuhimbira indirimbo yitwa ‘Tuzahora Tukwibuka’.
Izere Louange yavuze ko urupfu rwa Mbonyizina ruri mu bintu byamubabaje mu buzima bwe. Yavuze ko afite inzozi zo kuzaba umuhanzi ukomeye kandi yumva azabigeraho.
Ati “Ndumva nshaka kuzaba umuhanzi ukomeye nkagera ku rwego nk’urwo Aline Gahongayire agezeho nkanarenzaho.
Ikindi yifuza ni ukuzaba umuganga akajya yita ku bantu bafite uburwayi bwo mu mutwe kuko yabonye babikeneye.
Ati “Nziga iby’ubuganga kuko nabonye umuntu ufite ikibazo cyo mu mutwe numva arambabaje, numva mfashe intego yo kuzajya mvura abantu bafiteba byo mu mutwe.”
Afite intego yo kuzaririmbira Madamu Jeannette Kagame
Louange Ora Izere yabwiye IGIHE ko yabonye abandi bana bahuye na Madamu Jeannette Kagame na we yumva yifuje kuzahura na we akamuririmbira.
Avuga ko kugira ngo azabigereho azakomeza kwiga ashyizeho umwete kugira ngo bahure kuko azi neza ko atumira abana batsinze neza bagasangira.
Ati “Nifuza ko nanjye twazahura nkamuririmbira. Nzakomeza kwiga nshyizeho umwete kugira ngo nanjye azantumire duhure.”
Kimwe mu byo avuga byamushimishije ni ukubona indirimbo ye kuri televiziyo y’u Rwanda.
Ati “Narishimye cyane numva binteye umurava wo gukomeza guhanga indirimbo nyinshi no kuziririmba.”
Mu ndirimbo ze akunze gutanga ubutumwa burimo gushimira ababyeyi barera neza abana, gusaba abana kubaha ababyeyi ndetse no gutaka ibyiza igihugu cyagezeho.
Nk’umwana ukunzwe kandi w’icyitegererezo, muri iki gihe arimo gushishikariza abana bose kujya ku ishuri no kwiga neza bashyizeho umwete kandi bakubaha ababyeyi n’abarezi.
Ni umwana bigaragara ko afashijwe yabasha kugera kuri byinshi birimo no kuvugira abana kubera ubuhanga n’impano yifitemo.
Mama wa Louange, Aliane Yankurije yabwiye IGIHE ko umukobwa we yatangiye kugaragaza impano yo kuririmba akiri muto afite imyaka itatu y’amavuko, nyuma atangira kuririmba yiyemeza kumushyigikira.
Yavuze ko ku nshuro ya mbere yasabye kuririmbira abageni mu bukwe maze aratungurana.
Ati “Umunsi umwe tuza gutaha ubukwe bw’inshuti yacu, ansaba kumureka akaririmbira abageni, ndamureka kuko nari nzi ko kuvugira mu ruhame bitamunanira. Aririmbira abageni arabariza, umunyamakuru wa Radio Salus wari wabutashye amutumira mu kiganiro, abantu batangira kumukunda gutyo.”
Yavuze ko umwana we ari umuhanga mu ishuri kuko akunze kuba uwa mbere ndetse n’ubuhanzi bwe butajya bubangamira imyigire ye kuko amuba hafi nk’umubyeyi.
Kugeza ubu nta muterankunga afite umufasha mu buhanzi bwe ariko Mama we ni we umukurikirana buri munsi nk’umubyeyi we.
Yankurije yavuze ko bifuza abaterankunga bashyigikira Louange mu buhanzi bwe kugira ngo azabashe kugera ku nzozi ze.
Louange afite basaza be babiri, umwe akunda gucuranga naho undi agakunda kubyina ariko bo ntabwo babishyiramo ingufu.
Mu gusoza ikiganiro, Louange yashimiye ababyeyi be bakomeje kumurera neza no kumwitaho, asaba abantu gukomeza kumushyigikira mu buryo butandukanye banareba indirimbo ze kuri Youtube Channel ye yafunguye mu mazina ye.
Mu ndirimbo ze esheshatu, izigera kuri eshatu ni zo zikoze no mu buryo bw’amashusho.
Zimwe mu ndirimbo za Louange:


text:
1.Imikoreshereze ya guverineri
2.Kubaka umugozi wa guverineri
3.Gusobanura umugozi wa guverineri
1.Imikoreshereze yumugozi wo kuzamura
2.Kubaka umugozi wo kuzamura
3.Gusobanura umugozi wa hosit
Nyamuneka umva kubusa kutwoherereza ibisobanuro byawe tuzagusubiza asap.Dufite itsinda ryubuhanga bwumwuga kugirango dukorere buri kimwe gikenewe.Ingero z'ubuntu zirashobora koherezwa kubwawe kugirango umenye byinshi byukuri.Kugirango ubashe guhaza ibyifuzo byawe, nyamuneka rwose wumve ko nta kiguzi watwandikira.Urashobora kutwoherereza imeri hanyuma ukaduhamagara neza.Byongeye kandi, twishimiye gusura uruganda rwacu kuva kwisi yose kugirango tumenye neza ikigo cyacu.Mu bucuruzi bwacu n'abacuruzi bo mu bihugu byinshi, akenshi dukurikiza ihame ry'uburinganire n'inyungu.Ni ibyiringiro byacu byo kwisoko, kubufatanye, ubucuruzi nubucuti kubwinyungu zacu.Dutegereje kubona ibibazo byawe.
Ibicuruzwa byacu bikorerwa hamwe nibikoresho byiza.Buri mwanya, duhora tunoza gahunda yumusaruro.Kugirango tumenye neza serivisi nziza, twibanze kubikorwa byo gukora.Twabonye ishimwe ryinshi kubufatanye.Dutegereje gushiraho umubano wubucuruzi nawe.